title: যামী গৌতম

text: ইয়ামি গৌতম () (জন্ম নভেম্বর ২৮, ১৯৮৮) একজন ভারতীয় চলচ্চিত্র অভিনেত্রী যিনি ভারতের পাঞ্জাবি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি পরিচালক মুকেশ গৌতমের কন্যা এবং সুরেলি গৌতমের বোন।


title: যামী গৌতম

text: গৌতম প্রাথমিকভাবে ভারতীয় টেলিভিশন বাণিজ্যিক এবং সোপ অপেরা যেমন "চান্দ কে পার চালো" (২০০৮), "রাজকুমার আরিয়ান" (২০০৮), "উয়ে পেয়ার না হোগা কাম" (২০০৯) এবং "মীথি চোরি ন. ১" (২০১০) ইত্যাদি ধারাবাহিকে অভিনয় করেছেন।।


title: অসিন

text: অসিন থত্তুমকাল();(জন্ম: অক্টোবর ২৬, ১৯৮৫) যিনি অসিন নামে সর্বাধিক পরিচিত, একজন সাবেক ভারতীয় অভিনেত্রী এবং ভরতনাট্যম-এ বিশেষভাবে প্রশিক্ষিত নৃত্যশিল্পী। তিনি দক্ষিণ ভারতীয় চলচ্চিত্র শিল্পের মাধ্যমে নিজের অভিনয়জীবন শুরু করেন, তবে বর্তমানে বলিউডের চলচ্চিত্রে তার উপস্থিতি বেশি পরিলক্ষিত। এই অভিনেত্রী আটটি ভাষায় কথা বলতে পারেন, এবং নিজের চলচ্চিত্রে ডাবিং নিজেই করেন।


title: হাইড্রোজেন আইসোটোপসমূহ

text: হাইড্রোজেন  (H) ( প্রমাণ পারমাণবিক ভর: ১.০০৭৯৪ u) এর প্রাকৃতিকভাবে সংঘটিত ৩টি আইসোটোপ রয়েছে, যা মাঝে মাঝে H, H এবং H দ্বারা প্রকাশ করা হয়। অন্যান্যগুলো অত্যন্ত অস্থিতিশীল নিউক্লিয়াস (H থেকে H), যা গবেষণাগারে কৃত্রিম উপায়ে তৈরী কিন্তু প্রকৃতিতে সংঘটিত হয় না। সবচেয়ে স্থিতিশীল রেডিওআইসোটোপ হল টিট্রিয়াম, যার অর্ধ জীবন ১২.৩২ বছর। সকল ভারী আইসোটোপই কৃত্রিম এবং এক জেপ্টোসেকেন্ডের (১০ সেকেন্ডে) চেয়েও কম অর্ধ জীবন রয়েছে। যার মধ্যে H হল সবচেয়ে স্থিতিশীল এবং সবচেয়ে কম স্থিতিশীল আইসোটোপ হল H।


title: হাইড্রোজেন আইসোটোপসমূহ

text: হাইড্রোজেন হল একমাত্র উপাদান যার আইসোটোপসমূহ আজকাল বিভিন্ন নামে ব্যবহার করা হয়। H (অথবা হাইড্রোজেন-২) আইসোটোপকে সাধারণত ডিউটেরিয়াম বলা হয় এবং H (অথবা হাইড্রোজেন-৩) আইসোটোপকে সাধারণত ট্রিটিয়াম বলা হয়। D এবং T অক্ষর দুটি (H ও H এর পরিবর্তে) কখনও কখনও ডিউটেরিয়াম এবং ট্রিটিয়াম এর পরিবর্তে ব্যবহার করা হয়। কিন্তু এটি পেশ করা হয় না কারণ এটি রাসায়নিক সূত্রের বর্ণানুক্রমিক শ্রেণীবিভাজনে সমস্যা সৃষ্টি করে। হাইড্রোজেনের একটি সাধারণ আইসোটোপ যার কোন নিউট্রন নেই তাকে কখনও কখনও প্রোটিয়াম বলা হয়।


title: হাইড্রোজেন আইসোটোপসমূহ

text: H (আণবিক ভর ১.০০৭৮২৫০৪(৭) u) হল হাইড্রোজেনের সবচেয়ে প্রচলিত একটি আইসোটোপ যার প্রাচুর্যতা ৯৯.৯৮% এর অধিক। কারণ এই আইসোটোপের নিউক্লিয়াস শুধুমাত্র ১টি একা প্রোটন দ্বারা গঠিত।


title: হাইড্রোজেন আইসোটোপসমূহ

text: এই প্রোটনটি কখনোই ক্ষয় হতে দেখা যায়নি এবং যদিও হাইড্রোজেন-১ কে স্থিতিশীল আইসোপোট হিসেবেই বিবেচনা করা হয়। কণা পদার্থবিদ্যায় সাম্প্রতিক কিছু তথ্যে ধরে নেয়া হয়েছে যে প্রোপন ক্ষয় ১০ বছরের একটি অর্ধায়ুর সহিত ঘটতে পারে। যদি এই ধারণা সত্য হয় তবে হাইড্রোজেন-১ (এবং মূলত সকল নিউক্লিয়াই এখন স্থিতিশীল বিশ্বাস করা হয়) শুধুমাত্র "বিবেচনাভিত্তিক স্থিতিশীল"। এখন পর্যন্ত সকল পরীক্ষায় দেখা গেছে যে যদি প্রোটন ক্ষয় ঘটে তবে এটির অর্ধায়ু ৬.৬ × ১০ বছরের বেশি হতে হবে।


title: হাইড্রোজেন আইসোটোপসমূহ

text: H হল হাইড্রোজেনের অন্য একটি স্থিতিশীল আইসোটোপ, যা ডিউটেরিয়াম নামে পরিচিত এবং এটির নিউক্লিয়াস একটি প্রোটন ও একটি নিউট্রন দ্বারা গঠিত। পৃথিবীতে হাইড্রোজেন নমুনার ০.০০২৬ – ০.০১৮৪% (জনসংখ্যা দ্বারা, ভর দ্বারা নয়) হল ডিউটেরিয়াম। যার খুব কম পরিমাণই হাইড্রোজেন গ্যাসের নমুনায় পাওয়া যায় এবং বৃহত্ পরিমাণ অংশ (০.০১৫% অথবা ১৫০ ppm) সামুদ্রিক পানি ধারণ করে। পৃথিবীতে ডিউটেরিয়াম পরমাণু বিগ ব্যাং এর সময় ও সোলার সিস্টেমের বাইরে (পরমাণু ভাংগন দ্বারা প্রায় ২৭ পিপিএম) এবং আকাশগঙ্গা ছায়াপথের পুরোনো অংশে (প্রায় ২৩ পিপিএম) তার প্রাথমিক ঘনত্ব হতে নির্দিষ্ট মানে বৃদ্ধি পেয়েছে।


title: হাইড্রোজেন আইসোটোপসমূহ

text: ডিউটেরিয়াম তেজস্ক্রিয় হয় না এবং এটি কোন উল্লেখযোগ্য বিষাক্ততার ঝুঁকি দেখায় না। সমৃদ্ধ পানির অণু স্বাভাবিক হাইড্রোজেন পরমাণুর পরিবর্তে ডিউটেরিয়াম পরমাণুর দিয়ে গঠিত যা ভারী পানি নামে পরিচিত। ডিউটেরিয়াম এবং তার যৌগেসমূহ রাসায়নিক পরীক্ষায়সমূহে একটি অ-তেজস্ক্রিয় লেবেল হিসেবে এবং H-এনএমআর বর্ণালিবীক্ষণ যন্ত্র এর জন্য দ্রাবক হিসেবে ব্যবহার করা হয়। ভারী পানি একটি নিউট্রন নিয়ন্ত্রক এবং পারমাণবিক চুল্লি শীতলিকারক হিসেবে ব্যবহৃত হয়। ডিউটেরিয়াম বাণিজ্যিক নিউক্লিয়ার ফিউশনের জন্য একটি সম্ভাব্য জ্বালানী।


title: হাইড্রোজেন আইসোটোপসমূহ

text: H "ট্রিটিয়াম" নামে পরিচিত এবং এটির নিউক্লিয়াসের মধ্যে একটি প্রোটন এবং দুটি নিউট্রন রয়েছে। এটি তেজস্ক্রিয়, যা ১২.৩২ বছরের অর্ধায়ুর সহিত β- ক্ষয় এর মাধ্যমে হিলিয়াম-৩ এ ক্ষয়প্রাপ্ত হয়। অল্প পরিমাণ ট্রিটিয়াম প্রাকৃতিকভাবেই ঘঠিত হয়, কারণ হল বায়ুমন্ডলীয় গ্যাসের সঙ্গে কসমিক রশ্মিসমূহের পারস্পরিক ক্রিয়া। এছাড়াও পরমাণু অস্ত্র পরীক্ষার সময় ট্রিটিয়াম মুক্ত হয়।


title: হাইড্রোজেন আইসোটোপসমূহ

text: ট্রিটিয়াম উৎপাদনের সবচেয়ে প্রচলিত একটি পদ্ধতি হল পারমানবিক চুল্লীর মধ্যে নিউট্রনের সঙ্গে লিথিয়াম, লিথিয়াম-6 এর একটি প্রাকৃতিক উচ্চগতিসম্পন্ন আইসোটোপ কণা বর্ষণ করার মাধ্যমে।


title: হাইড্রোজেন আইসোটোপসমূহ

text: H এর নিউক্লিয়াসে একটি প্রোটন এবং তিনটি নিউট্রন রয়েছে। এটা হাইড্রোজেন এর একটি অত্যন্ত পরিবর্তনশীল আইসোটোপ। গবেষণাগারে একটি দ্রুত চলমান ডিউটেরিয়াম নিউক্লিয়াসের সঙ্গে উচ্চগতিসম্পন্ন ট্রিটিয়াম কণা বর্ষণ করার মাধ্যমে কৃত্রিমভাবে তৈরী করা হয়েছে। এই পরীক্ষায় ট্রিটিয়াম নিউক্লিয়াস দ্রুত ধাবমান ডিউটেরিয়াম নিউক্লিয়াস থেকে একটি নিউট্রন ধারণ করে। এটির পারমাণবিক ভর হল ৪.০২৭৮১ ± ০.০০০১১। এটি নিউট্রন নির্গমন এর মাধ্যমে ক্ষয়প্রাপ্ত হয় এবং এটির (১.৩৯ ± ০.১০) × ১০ সেকেন্ডের একটি অর্ধায়ু রয়েছে।


title: হাইড্রোজেন আইসোটোপসমূহ

text: H হল হাইড্রোজেন এর একটি অত্যন্ত অস্থিতিশীল আইসোটোপ। এটির নিউক্লিয়াস একটি প্রোটন এবং চারটি নিউট্রন নিয়ে গঠিত। গবেষণাগারে কৃত্রিমভাবে দ্রুত চলমান ট্রিটিয়াম নিউক্লিয়াই এর সঙ্গে উচ্চগতিসম্পন্ন ট্রিটিয়াম বর্ষণ করার মাধ্যমে তৈরী হয়। এই পরীক্ষায়, একটি ট্রিটিয়াম্ নিউক্লিয়াস অপরটির থেকে দুইটি নিউট্রন ধারণ করে এবং একটি প্রোটন ও চারটি নিউট্রন এর সহিত একটি নিউক্লিয়াস হয়ে উঠে। এটি দ্বিগুণ নিউট্রন নির্গমন এর মাধ্যমে ক্ষয়প্রাপ্ত হয় এবং এটির প্রায় ৯.১ × ১০ সেকেন্ডের একটি অর্ধায়ু রয়েছে।


title: হাইড্রোজেন আইসোটোপসমূহ

text: H তিনগুন নিউট্রন নির্গমনের মাধ্যমে ক্ষয়প্রাপ্ত হয় এবং এটির অর্ধায়ু ২.৯০×১০ সেকেন্ড।


title: হাইড্রোজেন আইসোটোপসমূহ

text: H একটি প্রোটন এবং ছয়টি নিউট্রন নিয়ে গঠিত। এটি প্রথম হিলিয়াম-৮ পরমাণুর সঙ্গে উচ্চগতিসম্পন্ন হাইড্রোজেন কণা বর্ষণের দ্বারা, রিকেন এর আরআই বিম সায়েন্স ল্যাবরেটরিতে, রাশিয়ান, জাপানি এবং ফরাসি বিজ্ঞানীদের একটি গ্রুপ দ্বারা ২০০৩ সালে সংশ্লেষিত হয়। প্রতিক্রিয়ার ফলস্বরূপ, হিলিয়াম-৮ এর ছয়টি নিউট্রন হাইড্রোজেনের নিউক্লিয়াসে দান করা হয়। অবশিষ্ট দুইটি প্রোটন "রিকেন দূরবীক্ষণ" দ্বারা সনাক্ত করা হয়, এটি বিভিন্ন স্তরের অসংখ্য সেন্সর দ্বারা গঠিত একটি যন্ত্র । হাইড্রোজেন-৭ এর ২.৩×১০ সেকেন্ডের একটি অর্ধায়ু রয়েছে।অধিকাংশ ভারী হাইড্রোজেন আইসোটোপসমূহ সরাসরি H তে ক্ষয়প্রাপ্ত হয়, তারপর আবার ক্ষয় হয়ে স্থিতিশীল আইসোটোপ He তে পরিণত হয়। তবে, নিরীক্ষিত করা হয়েছে যে H মাঝে মাঝে স্থিতিশীল H এ সরাসরি ক্ষয়প্রাপ্ত হয়।


title: সপ্তগাঁও আদর্শ উচ্চ বিদ্যালয়

text: সপ্তগাঁও আদর্শ উচ্চ বিদ্যালয় বাংলাদেশের নোয়াখালীর জেলার একটি মাধ্যমিক স্তরের শিক্ষা প্রতিষ্ঠান। বিদ্যালয়টিতে বিজ্ঞান ও বাণিজ্য - এই দুই বিভাগে শিক্ষা কার্যক্রম পরিচালিত হয়।


title: সপ্তগাঁও আদর্শ উচ্চ বিদ্যালয়

text: এই বিদ্যালয়টি চট্টগ্রাম বিভাগের নোয়াখালীর জেলার চাটখিল উপজেলায় অবস্থিত।


title: সপ্তগাঁও আদর্শ উচ্চ বিদ্যালয়

text: চাটখিল উপজেলার রুদ্ররামপুর গ্রামের শিক্ষক এম আবু তাহের অত্র এলাকার শিশুদের কথা চিন্তা করে এই বিদ্যালয়টি প্রতিষ্ঠা করেন। চাঁদপুর, রুদ্ররামপুর, মনোহরপুর, মুরাইম, মুটকী, ইসলামপুর ও মানিকপুর - এই সাতটি গ্রামের শিক্ষার্থীদের কথা বিবেচনা করে বিদ্যালয়টির নামকরণ করা হয় 'সপ্তগাঁও আদর্শ উচ্চ বিদ্যালয়'; তবে বর্তমানে অন্যান্য স্থানের শিক্ষার্থীরাও এখানে এসে বিদ্যালয়ের ছাত্রবাসে থেকে পড়াশুনা করে।


title: সপ্তগাঁও আদর্শ উচ্চ বিদ্যালয়

text: এই বিদ্যালয়ে প্রায় ১৫,০০০ বই সংবলিত একটি ‘লাইব্রেরী’ রয়েছে। এছাড়াও দূরের শিক্ষার্থীদের জন্য রয়েছে একটি আবাসিক হোস্টেল।


title: সপ্তগাঁও আদর্শ উচ্চ বিদ্যালয়

text: বিদ্যালয়ের প্রায় ১৫০০ জন ছাত্র-ছাত্রী রয়েছে। শিক্ষাবছর জানুয়ারি থেকে শুরু হয়।


title: সারিকা সাবরিন

text: সারিকা সাবরিন ( জন্ম: ২৩ সেপ্টেম্বর ১৯৯২, চট্টগ্রাম) বাংলাদেশের একজন জনপ্রিয় মডেল ও অভিনেত্রী। ২০০৮ সালে মডেলিং এর মাধ্যমে মিডিয়ায় পদার্পণ করেন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।


title: সারিকা সাবরিন

text: সারিকা আশুতোষ সুজন পরিচালিত ক্যামেলিয়া নাটকের মাধ্যমে তার কর্মজীবন শুরু করেন। তিনি বাংলালিংক টেলিযোগাযোগ ব্র্যান্ড দূত ছিলেন।


title: মুড়াপাড়া ইউনিয়ন

text: চেয়ারম্যান তোফায়েল আহাম্মেদ আলমাস।


title: মুড়াপাড়া ইউনিয়ন

text: মুড়াপাড়া তেমন কোন ইতিহাস খুজে পাওয়া না গেলেও মুড়াপাড়ায় দুজন জমিদারের নাম জড়িয়ে আছে। তারা হলেন হরেন্দ্র নারায়ন ব্যাণার্জি এবং জ্ঞানেন্দ্র নারায়ন ব্যানার্জী। তারা ১৯০৪ সালের এর আগে এখানে জমিদারীর গোড়পত্তন করেন। এই এলাকায় তারা বিশাল জমিদার বাড়ি নির্মাণ করেন। যা বর্তমানে মুড়াপাড়া জমিদার বাড়ী নামে পরিচিত। তারা বেশ কিছু মন্দির ও নির্মাণ করেন এই এলাকায়। বেড়ানোর জন্য মুড়াপাড়া চমৎকার একটি জায়গা।


title: মুড়াপাড়া ইউনিয়ন

text: এর আয়তন ২১৪৫ একর, জনসংখ্যা ৫৮,২০০ জন(প্রায়) এবং গ্রামের সংখ্যা ২৭টি।


title: মুড়াপাড়া ইউনিয়ন

text: মুড়াপাড়া ইউনিয়নে সরকারী প্রাথমিক বিদ্যালয় ৮টি, বেসরকারী প্রাথমিক বিদ্যালয় ২টি, মাধ্যমিক বিদ্যালয় ২টি, মাদ্রাসা ৯টি, কলেজ ১টি এবং লাইব্রেরী ১টি।


title: অমর জেলিফিস

text: অমর জেলিফিস (; "টুরিটোসিস ডোরনি") জেলিফিসের একটি প্রজাতি। ছোট ছোট এই জেলিফিস জৈবিকভাবে অমর এবং ভূমধ্য সাগর ও জাপান-এর জলে পাওয়া যায়। এটিই জানামতে এমন একমাত্র প্রাণীর উদাহরণ যা যৌন পূর্ণতাপ্রাপ্তির পর নিজেকে সম্পূর্ণভাবে একটি যৌন অপূর্ণাঙ্গ, ঔপনিবেশিক পর্যায়ে রূপান্তরিত করার ক্ষমতা রাখে।


title: অমর জেলিফিস

text: অধিকাংশ অন্যান্য হাইড্রাজোনদের মতো অমর জেলিফিস প্লানুলা নামে পরিচিত স্বাধীন-সাঁতুরে ক্ষুদ্র শুককীট হিসাবে তাদের জীবন শুরু করে। এই প্লানুলাগুলি থিতিয়ে পড়ে সমুদ্রের তলের সাথে সংযুক্ত হয় এবং পলিপ এর একটি উপনিবেশ তৈরি করে। এই পলিপগুলি ব্যাপকভাবে শাখা-প্রশাখাপূর্ণ একটি বিন্যাস গঠন করে যা সাধারণত অন্যান্য বেশিরভাগ জেলিফিস প্রজাতির মধ্যে দেখা যায় না। মেডুসি নামে পরিচিত জেলিফিস তারপর পলিপ থেকে কুঁড়ি নিঃস্বরনের মাধ্যমে মুক্ত সাঁতুরে জীবন পায় এবং এক সময় যৌন পরিপক্কতা লাভ করে। যৌন পরিপক্ব অবস্থায় তারা খুব দ্রুত অন্য প্রজাতির জেলিফিস শিকার করে। সমস্ত পলিপ এবং একটি নির্দিষ্ট প্লানুলা থেকে উদ্ভূত সকল জেলিফিস জেনেটিকভাবে অভিন্ন ক্লোনস হয়। একটি "অমর জেলিফিস" যখন পরিবেশগত চাপ বা শারীরিক অচলবস্থার সম্মুখীন হয় অথবা, অসুস্থ বা বয়স্ক হয়ে পড়ে, এটি তখন নিজেকে পলিপ পর্যায়ে রূপান্তরিত করে একটি নতুন পলিপ উপনিবেশ বিরচন করতে পারে। কোষ উন্নয়ন প্রক্রিয়া, ট্রান্সডিফারেন্সিয়েশন-এর মাধ্যমে এটি সম্ভব হয় যা কোষের ডিফারেন্সিয়েটেড অবস্থার পরিবর্তিত করে নতুন ধরনের কোষে রূপান্তরিত করে।


title: অমর জেলিফিস

text: তাত্ত্বিকভাবে, অনির্দিষ্টকাল ধরে এবং কার্যকরভাবে এই প্রক্রিয়া চলতে পারে বলে "অমর জেলিফিস" জৈবিকভাবে অমর। প্রকৃতিতে, অধিকাংশ অমর জেলিফিস শিকারের বশীভূত হয় বা রোগের কারনে মেডুসা পর্যায় থেকে পপিপ অবস্থায় পরিবর্তন হতে পারে না।


title: অমর জেলিফিস

text: "অমর জেলিফিস"-কে পূর্বে "T. nutricula" হিসাবে শ্রেণীবদ্ধ করা হয়েছিলো।


title: সনি পিকচার্স ক্লাসিকস

text: সনি পিকচারস্ ক্লাসিকস () এটি একটি স্বাধীন চলচিত্র। ১৯৯২ সালের পহেলা জানুয়ারি এটি গঠন করা হয়।


title: সনি পিকচার্স ক্লাসিকস

text: সনি পিকচার ক্লাসিকের স্বল্পদৈর্ঘ্য চলচ্চিত্র নির্মানের ইতিহাসে যুক্তিসঙ্গত বিনিয়োগ করার ক্ষেত্রে বিশেষ খ্যাতি রয়েছে।


title: এম সাইদুর রহমান খান

text: অধ্যাপক এম. সাইদুর রহমান খান () (জন্ম অক্টোবর ৬, ১৯৪৬) একজন বাংলাদেশী খ্যাতনামা শিক্ষাবিদ ও কূটনীতিক। তিনি রাজশাহী বিশ্ববিদ্যালয়ের সাবেক উপাচার্য ও যুক্তরাজ্যে নিযুক্ত বাংলাদেশের হাই কমিশনার ছিলেন।


title: এম সাইদুর রহমান খান

text: ১৯৪৬ খ্রিস্টাব্দের ৬ অক্টোবর পাবনা জেলার বড় নওগাঁ গ্রামে জন্মগ্রহণ করেন। বাবা চায়েন উদ্দিন ছিলেন এক জন স্কুল শিক্ষক এবং মা তৈয়বুন নেছা ছিলেন গৃহিণী। চার ভাই ও এক বোনের মধ্যে তিনি ছিলেন চতুর্থ। খুব অল্প বয়সে ষষ্ঠ শ্রেণীতে পড়া অবস্থায় তিনি বাবাকে হারান।


title: এম সাইদুর রহমান খান

text: এম. সাইদুর রহমান খানের স্ত্রী কুমু খান একজন স্কুল শিক্ষক ছিলেন। দাম্পত্য জীবনে তাঁদের দুই কন্যা ও এক পুত্র সন্তান আছে। তাঁর দুই কন্যা বর্তমানে স্বামীসহ আমেরিকাতে বসবাস করছেন এবং একমাত্র পুত্র জার্মানিতে অর্থনীতিতে পি এইচ ডি করছেন।


title: এম সাইদুর রহমান খান

text: তিনি অষ্টম শ্রেণী পর্যন্ত নিজ গ্রামে থেকেই পড়াশোনা করেন। পরবর্তীতে ঠাকুরগাঁও চলে যান। সেখানে ঠাকুরগাঁও হাইস্কুল হতে ১৯৬৩ সালে প্রথম বিভাগে ম্যাট্রিকুলেশন সম্পন্ন করেন এবং বোর্ডে ষষ্ঠ অবস্থান লাভ করেন। এরপর তিনি পাবনার এডওয়ার্ড কলেজ হতে ১৯৬৫ সালে প্রথম বিভাগে উচ্চ মাধ্যমিক পরীক্ষায় উত্তীর্ণ হন। ১৯৬৮ সালে রাজশাহী বিশ্ববিদ্যালয়ের পদার্থ বিজ্ঞান বিভাগ হতে অনার্সে প্রথম শ্রেণীতে প্রথম হয়ে উত্তীর্ণ হন। ১৯৬৯ সালে একই বিশ্ববিদ্যালয়ের ফলিত পদার্থ বিজ্ঞান বিভাগ হতে এম এস সি তে প্রথম বিভাগে প্রথম স্থান লাভ করে উক্ত বিভাগেই প্রভাষক হিসেবে যোগদান করেন। তিনি ১৯৭৭ সালে লন্ডন বিশ্ববিদ্যালয় হতে পি এইচ ডি ডিগ্রি লাভ করেন।


title: এম সাইদুর রহমান খান

text: সাইদুর রহমান খান দেশে এবং বিদেশে বিভিন্ন সময়ে তার গবেষণা কর্ম চালিয়েছেন। তিনি লন্ডনের ব্রুনেল বিশ্ববিদ্যালয়, সুইডেনের চালমার্স প্রযুক্তি বিশ্ববিদ্যালয় ও চীনের সিংহুয়া বিশ্ববিদ্যালয় থেকে পোস্ট ডক্টোরাল রিসার্চ সম্পন্ন করেন। তিনি সুইডেনের উপাসালা ও গোথেনবার্গ বিশ্ববিদ্যালয়, চীনের সিংহুয়া বিশ্ববিদ্যালয় এবং ইটালির ট্রিয়েস্টে অবস্থিত ICTP তে উচ্চতর গবেষণা করেন। তার গবেষণার ক্ষেত্র মূলত থিন ফ্লিম ও সোলার এনার্জি কেন্দ্রিক। তার তত্ত্বাবধানে বেশ কয়েকজন গবেষক পিএইচডি ডিগ্রি অর্জন করেছেন।


title: এম সাইদুর রহমান খান

text: ১৯৭০ সালের ১লা জুলাই রাজশাহী বিশ্ববিদ্যালয়ের ফলিত পদার্থ বিজ্ঞান ও ইলেকট্রনিক্স বিভাগে প্রভাষক হিসেবে যোগদান করেন। পরবর্তীতে ১৯৮০-৮২ সাল পর্যন্ত জাম্বিয়ার লুসাকাতে অবস্থিত জাম্বিয়া বিশ্ববিদ্যালয়ে এবং ১৯৮২-৮৪ সাল পর্যন্ত নাইজেরিয়ার আহমাদ বেল্লু বিশ্ববিদ্যালয়ে শিক্ষকতা করেন। ১৯৮৬-৮৯ পর্যন্ত তিনি তার নিজ বিভাগ পদার্থ বিজ্ঞান ও ইলেকট্রনিক্স এর সভাপতি ও মাদার বক্স হলের প্রভোস্টের দায়িত্ব পালন করেন। এছাড়াও তিনি ১৯৮৭ সালে রাজশাহী বিশ্ববিদ্যালয়ের সিন্ডিকেট সদস্য এবং ১৯৮৯ সালে সিনেট সদস্য ছিলেন। ১৯৯৭-৯৯ পর্যন্ত রাজশাহী বিশ্ববিদ্যালয়ের উপ-উপাচার্য এবং ১৯৯৯-২০০১ পর্যন্ত উপাচার্যের দায়িত্ব পালন করেন। উল্লেখ্য তিনি উপ-উপাচার্য থাকাকালীন ১৯৯৮ সালে স্বাধীনতার পরে রাজশাহী বিশ্ববিদ্যালয়ের প্রথম সমাবর্তন অনুষ্ঠিত হয়। ২০১২ তে ফলিত পদার্থ বিজ্ঞান ও ইলেক্ট্রনিক ইঞ্জিনিয়ারিং বিভাগ হতে অবসর গ্রহনের পর বর্তমানে রাজশাহীতে বরেন্দ্র বিশ্ববিদ্যালয়ের উপদেষ্টার দায়িত্ব পালন করছেন। এছাড়াও বর্তমানে তিনি বাংলাদেশ আওয়ামীলীগের উপদেষ্টা মন্ডলীর একজন সদস্য।


title: এম সাইদুর রহমান খান

text: ২০০৯-২০১২ সাল পর্যন্ত তিনি যুক্তরাজ্যে বাংলাদেশের হাই কমিশনার এবং আয়ারল্যান্ডের রাষ্ট্রদূত হিসেবে দায়িত্ব পালন করেন। ১৯৯৯ সালে একুশে ফেব্রুয়ারিকে ইউনেস্কো "আন্তর্জাতিক মাতৃভাষা দিবস" হিসেবে ঘোষণা করে। এতে প্যারিসে বাংলাদেশের প্রতিনিধি দলের একজন সদস্য হিসেবে তিনি গুরুত্বপূর্ণ ভূমিকা পালন করেন।


title: এম সাইদুর রহমান খান

text: উল্লেখ্য এম সাইদুর রহমান খান ৩৫ টির মত দেশ ভ্রমণ করেছেন এবং বিভিন্ন দেশে ২০ টির মত আন্তর্জাতিক সেমিনারে অংশগ্রহণ করেছেন।


title: এম সাইদুর রহমান খান

text:
দেশ-বিদেশ মিলিয়ে এ পর্যন্ত প্রায় ৫০ টি জার্নালে তার বৈজ্ঞানিক প্রবন্ধ প্রকাশ পেয়েছে। বাংলা একাডেমী থেকে প্রকাশিত "তড়িৎ চুম্ববকীয় তত্ত্ব" এবং "পালস ও সুইচিং বর্তনী" পাঠ্যপুস্তক দুইটির তিনি যুগ্ন লেখক।
২০০৭ সালে ২০-২৪ আগস্ট ঢাকা বিশ্ববিদ্যালয়ে সঙ্ঘটিত ঘটনার প্রেক্ষিতে যৌথবাহিনী তাকে গ্রেফতার করে। দশ দিনের রিমান্ড শেষে প্রায় সাড়ে তিন মাস কারাগারে বন্দি থাকার পর ৪ ডিসেম্বর ২০০৭ সালে আদালতের রায়ে তিনি নির্দোষ প্রমাণিত হয়ে মুক্তি পান। সেসব দিনের তিক্ত অভিজ্ঞতা নিয়ে তার রচিত "অন্ধকারায় বন্দি বিবেক" বই ২০০৮ সালে প্রকাশিত হয়। এছাড়াও অমর একুশে গ্রন্থমেলা ২০১৫ তে "বিলেতের একাল- সেকাল এবং কূটনীতির স্বাদ" নামক আরেকটি বই প্রকাশিত হয়।


title: পোপ ষোড়শ বেনেডিক্ট

text: পোপ এ্যামিরেটাস ষোড়শ বেনেডিক্ট (; ; জন্ম: "জোসেপ এ্যালয়সিয়াস রেটজিঙ্গার"; ; ১৬ এপ্রিল ১৯২৭) খ্রিস্ট ধর্মীয় ক্যাথেলিক সম্প্রদায়ের সর্ব্বোচ্চ ধর্মগুরু পোপ হিসাবে ২০০৫ সাল থেকে ২০১৩ সালে পদত্যাগ করার পূর্ব পর্যন্ত দায়িত্ব পালন করেন। পোপ দ্বিতীয় জন পল-এর মৃত্যুর পর ২০০৫ সালের ১৯ এপ্রিল তিনি পোপ নির্বাচিত হন এবং ২৪ এপ্রিল ২০০৫ সালের ২৪ এপ্রিল তারিখ অভিষিক্ত হন।


title: অ্যাডাম লিথ

text: অ্যাডাম লিথ (জন্ম: ২৫ সেপ্টেম্বর, ১৯৮৭) উত্তর ইয়র্কশায়ারের হুইটবি এলাকায় জন্মগ্রহণকারী ইংরেজ ক্রিকেটার। বামহাতি উদ্বোধনী ব্যাটসম্যান হিসেবে ২০১৫ থেকে ইংল্যান্ড ক্রিকেট দলে প্রতিনিধিত্ব করছেন। ঘরোয়া প্রথম-শ্রেণীর ক্রিকেটে ইয়র্কশায়ার কাউন্টি ক্রিকেট ক্লাবে খেলছেন। এছাড়াও ইংল্যান্ডের অনূর্ধ্ব-১৯ দলে খেলেছেন তিনি।


title: অ্যাডাম লিথ

text: ২০০৬ সালে প্রো৪০ প্রতিযোগিতায় ইয়র্কশায়ারের পক্ষে অভিষেক ঘটে তার। এরপর মে, ২০০৭ সাল থেকে ইয়র্কশায়ার ক্রিকেট ক্লাবে প্রথম-শ্রেণীর ক্রিকেটে প্রতিনিধিত্ব করছেন। অভিষেক খেলায় প্রতিপক্ষ দল ছিল লাফবোরা ইউসিসিই। অনূর্ধ্ব-১৬ দলের পক্ষে দক্ষিণ আফ্রিকা, অনূর্ধ্ব-১৯ দলের পক্ষে মালয়েশিয়া, ভারত ও পাকিস্তানের বিপক্ষে অংশগ্রহণ করেন।


title: অ্যাডাম লিথ

text: ২০০৮ সালে কাউন্টি চ্যাম্পিয়নশীপে ৬৪৫ রান তোলেন ও বর্ষসেরা ইয়র্কশায়ার সিসিসি তরুণ খেলোয়াড়ের পুরস্কার পান। এ মৌসুম শেষে তিন বছর মেয়াদে ইয়র্কশায়ারের সাথে চুক্তিবদ্ধ হন। ২০০৯ সালে গ-শ্রেণীভূক্ত খেলোয়াড়রূপে মনোনীত হন। ২০১০ সালে ইয়র্কশায়ার দলের প্রধান খেলোয়াড় হিসেবে চিহ্নিত হন। ঐ বছরে প্রথম-খেলোয়াড়রূপে এক হাজার রানের কোটা স্পর্শ করেন। ২৪ আগস্ট, ২০১০ তারিখে কাউন্টির পক্ষে ক্যাপ পান। জুলাই, ২০১২ সালে গ্রেস রোডে অনুষ্ঠিত কাউন্টি চ্যাম্পিয়নশীপের খেলায় লিচেস্টারশায়ারের বিপক্ষে খেলায় প্রথম ইয়র্কশায়ার ব্যাটসম্যানরূপে দুই শতাধিক রান সংগ্রহ করে কাউন্টি রেকর্ড গড়েন। তিনি ইনিংসের পুরোটা সময়ই ব্যাটিং করেন। এছাড়াও প্রথম-শ্রেণীর ক্রিকেটে নিজস্ব সেরা অপরাজিত ২৪৮* রান তোলেন।


title: অ্যাডাম লিথ

text: মার্চ, ২০১৫ সালে ওয়েস্ট ইন্ডিজ সফরের জন্য ক্যাপবিহীন অবস্থায় ইংল্যান্ডের টেস্ট দলে অন্তর্ভুক্ত হন। কিন্তু জোনাথন ট্রটকে প্রাধান্য দেয়ায় কোন টেস্টে অংশগ্রহণের সুযোগ পাননি তিনি। অতঃপর মে, ২০১৫ সালে সফরকারী নিউজিল্যান্ডের বিপক্ষে টেস্ট অভিষেক ঘটে তার। লর্ডসে অনুষ্ঠিত ঐ খেলায় তিনি প্রথম বলেই প্রথম টেস্ট রান করার গৌরব অর্জন করেন। কিন্তু উভয় ইনিংসেই (৭, ১২) তিনি যথেষ্ট রান তুলতে ব্যর্থ হন। তাস্বত্ত্বেও দল ১২৪ রানে বিজয়ী হয়ে সিরিজে ১-০ ব্যবধানে এগিয়ে যায়। দ্বিতীয় টেস্টের প্রথম ইনিংসে ১০৭ রান করে দলের সর্বোচ্চ রান সংগ্রহকারী হন ও প্রথম টেস্ট সেঞ্চুরি করেন। দ্বিতীয় ইনিংসে তিনি ২৪ রান তোলেন। ঐ খেলায় ইংল্যান্ড ১৯৯ রানে পরাজিত হয়। ফলে সিরিজটি ১-১ ব্যবধানে ড্রয়ে পরিণত হয়। জুলাই, ২০১৫ সালে কার্ডিফের সোফিয়া গার্ডেনসে তার অ্যাশেজে অভিষেক ঘটে। অ্যালাস্টেয়ার কুকের সাথে তিনি ব্যাটিং উদ্বোধনে নামেন।


title: পোপ দ্বিতীয় জন পল

text: পোপ সেইন্ট দ্বিতীয় জন পল (; ;) জন্ম: "Karol Józef Wojtyła" (; ১৮ মে ১৯২০ - ২ এপ্রিল ২০০৫) ছিলেন খ্রিস্ট ধর্মীয় রোমান ক্যাথলিক সম্প্রদায়ের সর্ব্বোচ্চ ধর্মগুরু পোপ।


title: ওয়েব অনুসন্ধান ইঞ্জিন

text: ওয়েব অনুসন্ধান ইঞ্জিন বা আন্তর্জাল অনুসন্ধান ব্যবস্থা হল ওয়ার্ল্ড ওয়াইড ওয়েব বা আন্তর্জালের দুনিয়াতে যেকোনো তথ্য বা ছবি খুঁজে বের করার প্রযুক্তি মাধ্যম। অনুসন্ধান ইঞ্জিনের মাধ্যমে বিভিন্ন ওয়েবসাইট থেকে তথ্য সংগ্রহ করে প্রদর্শন করা হয়ে থাকে।


title: ওয়েব অনুসন্ধান ইঞ্জিন

text: ইন্টারনেট অনুসন্ধান ইঞ্জিনের যাত্রা শুরু হয় ১৯৯০ সালের ডিসেম্বর মাসে। অবশ্য এর আগে ১৯৮৬ সালে হিউলেট প্যাকার্ড প্রতিষ্ঠান কর্তৃক প্রথম অনুসন্ধান ইঞ্জিন আবিষ্কৃত হয়। ১৯৯৪ সালে চালু হয় প্রথম পূর্ণ টেক্সট ওয়েব অনুসন্ধান ইঞ্জিন ওয়েবক্রলার ।


title: বনি শাইবা

text: বনি শাইবা (আরবি: Banī Shaybah بني شيبه) একটি আরব গোত্র। কাবার চাবি এই গোত্রের তত্ত্বাবধানে থাকে।


title: বনি শাইবা

text: মুহাম্মদ (সা) এর নবুওয়তের পূর্ব থেকে বনি শাইবা গোত্রের কাছে কাবার চাবি রাখা হত। মক্কা বিজয়ের পর তিনি (মুহাম্মদ (সা)) বনি শাইবা গোত্রকে চাবির রক্ষণাবেক্ষণের দায়িত্বে বহাল রাখেন। তিনি হাশরের দিন পর্যন্ত তাদের এই দায়িত্ব দেন এবং বলেন যে অত্যাচারী ছাড়া কেউ তাদের কাছ থেকে কাবার চাবি ছিনিয়ে নেবে না।


title: ভক্তিবেদান্ত বুক ট্রাস্ট

text: ভক্তিবেদান্ত বুক ট্রাস্ট (বিবিটি) () কৃষ্ণ ও দর্শন, ধর্ম এবং ভারতের গৌড়ীয় বৈষ্ণব ঐতিহ্য-সংস্কৃতি বিষয়ক বইয়ের বৃহত্তম প্রকাশনা। এটি ইন্টারন্যাশানাল সোসাইটি ফর কৃষ্ণ কনসাসনেসের (ইসকন) প্রতিষ্ঠাতা-আচার্য অভয়চরণারবিন্দ ভক্তিবেদান্ত স্বামী প্রভুপাদ কর্তৃক ১৯৭২ সালে প্রতিষ্ঠিত হয়। এছাড়াও এটি ব্যাক টু গডহেড নামে ইংরেজি, হিন্দি, মারাঠি, বাংলা, ইতালীয়, হাঙ্গেরীয়, এবং অন্যান্য ভাষায় একটি পত্রিকা প্রকাশ করে থাকে। এটি একটি অলাভজনক সংগঠন যা ইসকন থেকে স্বতন্ত্র।


title: বিষখালী নদী

text: বিশখালী নদী বাংলাদেশের দক্ষিণ-পশ্চিমাঞ্চলের ঝালকাঠি ও বরগুনা জেলার একটি নদী। নদীটির দৈর্ঘ্য ১০৫ কিলোমিটার, গড় প্রস্থ ৭৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিশখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬০।


title: বিষখালী নদী

text: বিশখালী নদীটি ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন এলাকায় প্রবহমান সুগন্ধা নদী হতে উৎপত্তি লাভ করেছে। অতঃপর এই নদীর জলধারা রাজাপুর, কাঁঠালিয়া ও বেতাগী উপজেলা অতিক্রম করে বরগুনা জেলার পাথরঘাটা উপজেলার পাথরঘাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: বিষখালী নদী

text: বিশখালী নদীটি অত্যন্ত খরস্রোতা নদী। ঝালকাঠি জেলায় এসে নদীটি বড় বাঁক নিয়ে বরগুনা জেলার মধ্যভাগ দিয়ে প্রবাহিত হয়ে বঙ্গোপসাগরে গিয়ে পড়েছে। গতিপথের প্রথম ৩০ কিমি এর গড় প্রস্থ হল ১ কিমি। পরবর্তি ৬৬ কিমি এই নদীর গড় প্রস্থ প্রায় ২ কিমি। এর গড় গভীরতা ১৬ মিটার। কাউখালি এবং গাবখান খালের মাধ্যমে মধুমতি এবং কচা নদীর পানি বিষখালী নদীতে প্রবাহিত হয়েছে। জোয়ারভাটা এই নদীতে সক্রিয়। সমুদ্রতটের খুব কাছে হওয়ায় এই নদীর পানিতে লবনাক্ততার অস্তিত্ব পাওয়া যায়। বিশখালীর দুইটি শাখা নদী খাগদোন খাল ও বদনখালি খাল।


title: জার্মেইন ব্ল্যাকউড

text: জার্মেইন ব্ল্যাকউড (জন্ম: ২০ নভেম্বর, ১৯৯১) জামাইকায় জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। ঘরোয়া ক্রিকেটে জামাইকা ও জামাইকা তাল্লাওয়াজের পক্ষে খেলে থাকেন তিনি।


title: জার্মেইন ব্ল্যাকউড

text: ১৬ জুন, ২০১৪ তারিখে পোর্ট অব স্পেনে অনুষ্ঠিত সফরকারী নিউজিল্যান্ডের বিপক্ষে ২য় টেস্টে অভিষেক ঘটে তার। ১৫ এপ্রিল, ২০১৫ তারিখে তিনি তার প্রথম টেস্ট সেঞ্চুরি করেন। সফরকারী ইংল্যান্ডের বিপক্ষে ওয়েস্ট ইন্ডিজের প্রথম ইনিংসে ২২০ বলে অপরাজিত ১১২* রান তোলেন।


title: শিমূল ইউসুফ

text: শিমূল ইউসুফ (জন্ম: মার্চ ২১, ১৯৫৭) একজন বাংলাদেশী অভিনেত্রী, পরিচালক এবং গায়িকা।


title: শিমূল ইউসুফ

text: শিমূল ইউসুফ মার্চ ২১, ১৯৫৭ সালে ঢাকায় জন্মগ্রহণ করেন এবং সাত ভাই বোনদের মধ্যে তিনি সবার ছোট ছিলেন। তার পিতা মেহতের বিল্লাহ কমলাপুরে একজন গায়ক হিসেবে কাজ করতেন। শিমুল পাচঁ বছর বয়স থেকে গান শুরু করেন। তিনি রেডিও এবং টেলিভিশনে গান পরিবেশন করতেন এবং কচি কাঁচার মেলা নামক একটি শিশুদের গানের অনুষ্ঠানে তিনি গান গায়তে যান। তিনি ওস্তাদ হেলাল উদ্দিন, পি সি গোমেজ, আলতাপ মাহমুদ এবং আব্দুল লতিফ থেকে শাস্ত্রীয় এবং বাংলাদেশের ঐতিহ্যগত গানের উপর প্রশিক্ষণ গ্রহণ করেন। ১৯৬২ সালে মাত্র ৫ বছর বয়সে তিনি শিশুশিল্পী হিসাবে মঞ্চে অভিনয় ও সঙ্গীত জীবন শুরু করেন। ১৯৬৩ সালে তিনি তৎকালীন রেডিও পাকিস্তানে শিশুশিল্পী হিসাবে আত্মপ্রকাশ করেন। ১৯৬৪ সালে তঃকালীন পাকিস্তান টেলিভিশনের সম্প্রচারের প্রথম দিন শিশুশিল্পী হিসাবে সঙ্গীত পরিবেশন করেন।


title: শিমূল ইউসুফ

text: ১৯৭৪ সালে তিনি ঢাকা থিয়েটাওে যোগ দেন এবং এ পর্যন্ত তিনি ঢাকা থিয়েটারের ৩৪টি নাটকে অভিনয়শিল্পী, সঙ্গীত পরিচালক, কোরিওগ্রাফার এবং পোশাক পরিকল্পনা, সহযোগী নির্দেশক ও পাণ্ডুলিপি সম্পাদনার কাজ করেছেন। ১৯৮১ সালে গ্রাম থিয়েটার আন্দোলনকে সংগঠিত করতে তিনি বিশেষ অবদান রাখেন। শৈশব থেকে শিমূল ইউসুফ উচ্চাঙ্গ সঙ্গীত, নজরুল সঙ্গীত এবং গণসঙ্গীতে ওস্তাদ হেলাল উদ্দিন, পিসি গোমেজ, ওস্তাদ ফুল মোহাম্মদ, শহীদ আলতাফ মাহমুদ, শেখ লুৎফর রহমান, আব্দুল লতিফ, ওস্তাদ ইমামউদ্দীন এবং সুধীন দাসের কাছে দীর্ঘদিন তালিম নেন। তিনি আলতাফ মাহমুদ সঙ্গীত বিদ্যানিকেতন থেকে সঙ্গীতে ডিপ্লোমা লাভ করেন। তিনি ঢাকা বিশ্ববিদ্যালয় থেকে সামাজিক বিজ্ঞানে ডিগ্রি নিয়েছেন।


title: শিমূল ইউসুফ

text: রেডিও, টেলিভিশন ও মঞ্চের শিল্পী শিমূল ইউসুফ ১৯৭৪ সালে ঢাকা থিয়েটারে যোগদানের পর থেকে পুরোপুরি মঞ্চে নিজেকে নিয়োজিত করেন। পাশাপাশি শুদ্ধ সঙ্গীতচর্চা অব্যাহত রাখেন। দীর্ঘ পাঁচ দশকের জীবনে শিমূল ইউসুফ দুই সহস্রাধিক নজরুল সঙ্গীত, গণসঙ্গীত- রেডিও, টেলিভিশন ও মঞ্চে পরিবেশন করেন এবং মঞ্চের ৩৩টি নাটকের ষোল শতাধিক মঞ্চায়নে সফল অভিনয় করেন। তাঁর অভিনীত উল্লেখযোগ্য নাটক: মুনতাসীর, কসাই, চর কাঁকড়া, শকুন্তলা, ফণীমনসা, কিত্তনখোলা, কেরামতমঙ্গল, হাতহদাই, চাকা, একাত্তরের পালা, যৈবতীকন্যার মন, মার্চেন্ট অব ভেনিস, বনপাংশুল, প্রাচ্য, বিনোদিনী, ধাবমান, নষ্টনীড়, দ্য টেম্পেস্ট সবিশেষ উল্লেখযোগ্য। তাঁর একক অভিনয়ের নাটক ‘বিনোদিনী’ বিশ্বনাট্য অলিম্পিকস ও আন্তর্জাতিক মনোড্রামা উৎসবে মঞ্চস্থ হয় এবং ব্যাপকভাবে প্রশংসিত হয়। রুবাইয়াৎ আহমেদের অনুবাদ ও রূপান্তরে এবং নাসির উদ্দীন ইউসুফের নির্দেশনায় ইংল্যান্ডের বিখ্যাত শেক্সপিয়রস গ্লোব থিয়েটারে মঞ্চায়িত বাংলা ভাষার প্রথম নাটক ‘দ্য টেম্পেস্ট’ এ প্রথম বাঙালি অভিনেত্রী হিসেবে অভিনয় করেছেন শিমূল।


title: শিমূল ইউসুফ

text: টেলিভিশন নাটকের মধ্যে উল্লেখযোগ্য: ঘরোয়া, পোস্টমাস্টার, গ্রন্থিকগণ কহে, নির্বাসন।


title: শিমূল ইউসুফ

text: জাতীয় ও আন্তর্জাতিকভাবে পুরস্কারপ্রাপ্ত ১৬টি চলচ্চিত্রে তিনি সঙ্গীত পরিচালনা ও কণ্ঠ দান করেন। উল্লেখযোগ্য চলচ্চিত্র ‘আগামী’, ‘একাত্তরের যীশু’, ‘ঘুড্ডি’, ‘গেরিলা’ ইত্যাদি।


title: শিমূল ইউসুফ

text: গণসঙ্গীত, নজরুলসঙ্গীত এবং লালনের গান নিয়ে শিমূল ইউসুফের ৫টি একক অ্যালবাম প্রকাশিত হয়েছে।


title: শিমূল ইউসুফ

text: শিমূল ইউসুফ অসংখ্য পুরস্কারে ভূষিত হয়েছেন। তারমধ্যে উল্লেখযোগ্য: ১৯৬৫ সালে পাকিস্কানের শিশুশিল্পী হিসাবে প্রেসিডেন্ট পদক, লোকনাট্যদল পদক, বাচসাস পদক, মোহাম্মদ জাকারিয়া পদক, রুদ্র পদক, নুরুন্নাহার সামাদ পদক, আরণ্যক দীপুস্মৃতি পদক, জাহাঙ্গীরনগর বিশ্ববিদ্যালয় থিয়েটার পদক, কালচারাল রিপোর্টার্স ইউনিটি পদক, মানবজমিন পাঠকজরিপ এবং কচিকাচা মেলার আজীবন সম্মাননায় ভূষিত হন। বাঙলা অভিনয়রীতি বিকাশে এবং শুদ্ধ সঙ্গীতচর্চায় তাঁর অবদানের জন্য কবি বেগম সুফিয়া কামাল ও নাট্যাচার্য সেলিম আল দীনকর্তৃক তিনি ‘মঞ্চকুসুম’ উপাধিতে ভূষিত হন।


title: ব্যোমকেশ ফিরে এলো

text: ব্যোমকেশ ফিরে এল ২০১৪ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের তৃতীয় চলচ্চিত্র। এর আগের কিস্তিগুলো হল "ব্যোমকেশ বক্সী" (২০১০) ও "আবার ব্যোমকেশ" (২০১২)। চলচ্চিত্রটি শরদিন্দু বন্দ্যোপাধ্যায় রচিত বেণীসংহার রচনার উপর নির্মিত হয়েছে।


title: ব্যোমকেশ ফিরে এলো

text: ২০১৫ সালে ছবিটির সিক্যুয়েল "ব্যোমকেশ বক্সী" মুক্তি পায়। এতে ব্যোমকেশ চরিত্রে আবীর চট্টোপাধ্যায়ের বদলে যীশু সেনগুপ্ত অভিনয় করেন।


title: পুরা লেম্পুয়াং মন্দির কমপ্লেক্স,বালি,ইন্দোনেশিয়া

text:
ইন্দোনেশিয়ার বালি দ্বীপে অবস্থিত পুরা লেম্পুয়াং মন্দিরটি একটি অসাধারণ স্থাপত্য কৃত্তি। এটি বালি দ্বীপের সব থেকে গুরুত্বপূর্ণ ৬ টি হিন্দু মন্দিরের একটি।বালির সংস্কৃতির গুরুত্বপূর্ণ অনুষঙ্গ হল এই মন্দিরটি। তবে এই মন্দিরে পৌঁছানো খুব সহজ নয়। মন্দিরে উঠতে হলে ১৭০০ সিঁড়ির ধাপ অতিক্রম করতে হয়।স্থানীয় ভাষায় এই মন্দিরকে 'হাজার সিঁড়ির মন্দির'ও বলে। একজন সবল মানুষের কমপক্ষে দুই ঘণ্টা সময় লাগে এই মন্দিরে উঠতে।
মুলত এই মন্দিরটি ৭ টি মন্দিররের সমন্বয়ে গঠিত একটি মন্দির কমপ্লেক্স। সমতল থেকে প্রায় ১০৫৮ মিটার উচুতে অবস্থিত এই মন্দির কমপ্লেক্স। মন্দিরে উঠতে তিনটি সিঁড়ি থাকলেও মাঝের সিঁড়িটি দর্শনার্থীদের জন্য নয়। মাঝের সিঁড়িটি মন্দিরের পুরোহিতদের জন্য সংরক্ষিত।


text:
মন্দির কমপ্লেক্সে পৌঁছে একটি সরু পথ অতিক্রম করে দ্বিতীয় মন্দির যাকে বলা হয় লেম্পুয়াং মদ্য মন্দির। এরপর লেম্পুয়াং বাজার অতিক্রম করলেই ৭ টি মন্দিরের মধ্যে সব থেকে সুন্দর এবং সব থেকে উচু লেম্পুয়াং লুহুর মন্দিরটি। মন্দির টি শুধু তীর্থ ক্ষেত্র হিসেবেই বিখ্যাত নয় এঁর স্থ্যাপত্য কৃত্তি ভুবন মোহিনী। প্রতি বছর হাজার হাজার পর্যটক মন্দিরটি পরিদর্শনে আসেন। এই মন্দিরে বসে সূর্যোদয় এবং সূর্যাস্ত দেখতে প্রতিদিন ভিড় জমে ওঠে।
এটি বালি দ্বীপের সব থেকে গুরুত্বপূর্ণ ৬ টি মন্দিরের একটি। কেউ কেউ ৬ টির জায়গাতে ৯ টি মন্দির হিসেবে আনেন। বালির সংস্কৃতির গুরুত্বপূর্ণ অনুষঙ্গ হল এই মন্দিরটি।
মন্দিরে প্রবেশ করার জন্য সবাইকে সারোং নামক বিশেষ পোশাক পরতে হয়। মন্দির কমপ্লেক্সে যে কোন ধরনের উচ্চ শব্দ নিশিদ্ধ। তাই সবাইকে কঠোর ভাবে নিরাবতা পালন করা বাধ্যতামূলক। মন্দিরে প্রবেশ করে পুণ্য পিপাসীরা পবিত্র জল গ্রহণ করতে পারেন।


title: কার্লোস ব্রাদওয়েট

text: কার্লোস রিকার্ডো ব্রাদওয়েট (; জন্ম: ১৮ জুলাই, ১৯৮৮) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ব্যাটিংয়ের পাশাপাশি বোলিং করে থাকেন কার্লোস ব্রাদওয়েট।


title: কার্লোস ব্রাদওয়েট

text: ১১ অক্টোবর, ২০১১ তারিখে বাংলাদেশের বিপক্ষে তার টুয়েন্টি২০ আন্তর্জাতিকে অভিষেক ঘটে। সাত দিন পর ১৮ অক্টোবর, ২০১১ তারিখে একই দলের বিপক্ষে একদিনের আন্তর্জাতিক সিরিজে অভিষিক্ত হন তিনি।


title: কার্লোস ব্রাদওয়েট

text: ২০১৫ সালে শ্রীলঙ্কা সফরে কোল্টস ক্রিকেট ক্লাব মাঠে শ্রীলঙ্কা বোর্ড সভাপতি একাদশের বিপক্ষে ৫৮ বলে ১১৩ রান তোলেন। ৫০ ওভারের প্রস্তুতিমূলক খেলায় দলীয় সংগ্রহ ১০৯/৭ হবার পর আন্দ্রে রাসেলের সাথে অষ্টম উইকেট জুটিতে ১৯৩ রান তোলে দলকে ৩১৮ রানে নিয়ে যেতে সহায়তা করেন।


title: কার্লোস ব্রাদওয়েট

text: ২৬ ডিসেম্বর, ২০১৫ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে মেলবোর্ন ক্রিকেট গ্রাউন্ডে অনুষ্ঠিত দ্বিতীয় টেস্টে তার অভিষেক ঘটে।


title: কার্লোস ব্রাদওয়েট

text: ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্যতম সদস্য মনোনীত হন। চূড়ান্ত খেলায় ইংল্যান্ডের বিপক্ষে জয়ের জন্য শেষ ওভারে ১৯ রানের দরকার পড়লে প্রথম চার বলে চারটি ছক্কা হাঁকিয়ে দলের জয় নিশ্চিত করেন। এরফলে ওয়েস্ট ইন্ডিজ চার উইকেটের ব্যবধানে জয় পায় ও দ্বিতীয়বারের মতো শিরোপা জয় করে। এছাড়াও, প্রথম ওয়েস্ট ইন্ডিয়ান হিসেবে টুয়েন্টি২০ আন্তর্জাতিকে ধারাবাহিকভাবে চারটি ছক্কা হাঁকান।


title: আশরাফ আলী খান (বীর প্রতীক)

text: আশরাফ আলী খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আশরাফ আলী খান (বীর প্রতীক)

text: আশরাফ আলী খানের বাড়ি ময়মনসিংহ জেলার ঈশ্বরগঞ্জ উপজেলার চট্টিগ্রামে। তাঁর বাবার নাম আবদুল মমিন খান মোজাহেদী এবং মায়ের নাম মরিয়ম খাতুন। তাঁর স্ত্রীর নাম জীবুন্নাহার। এ দম্পতির তিন ছেলে।


title: আশরাফ আলী খান (বীর প্রতীক)

text: প্রথম ইস্ট বেঙ্গল রেজিমেন্টের সৈনিক ছিলেন আশরাফ আলী খান। ১৯৭১ সালের ৩০ মার্চ যশোর সেনানিবাসে আক্রান্ত হন। এরপর তাঁরা সেখান থেকে বেরিয়ে চৌগাছায় মিলিত হয়ে মুক্তিযুদ্ধে যোগ দেন। তিনি সিলেটের গৌরীপুর ছাড়াও কুড়িগ্রাম জেলার রৌমারী উপজেলার কোদালকাটি, কামালপুর যুদ্ধে অংশ নিয়েছেন।


title: আশরাফ আলী খান (বীর প্রতীক)

text: ১৯৭১ সালের ২২ নভেম্বর সিলেটের কানাইঘাট এলাকা। অদূরে সুরমা নদী এবং তার দক্ষিণ তীরে গৌরীপুর। সেখানে অবস্থান নিল মুক্তিবাহিনীর একটি অগ্রবর্তী দল। এই দলে আছেন মুক্তিযোদ্ধা মো. আশরাফ আলী খান। এ দলে তিনি হেভি মেশিনগান চালক। কানাইঘাটে ছিল পাকিস্তান সেনাবাহিনীর ৩১ পাঞ্জাব রেজিমেন্টের আলফা কোম্পানি। তারা হঠাৎ তাদের ডিফেন্স পজিশন ছেড়ে গৌরীপুরে মুক্তিযোদ্ধাদের আক্রমণ করল। অতর্কিত এই আক্রমণে মুক্তিবাহিনীর অবস্থান বেশ নাজুক হয়ে পড়ল। প্রাথমিক বিপর্যয় কাটিয়ে মুক্তিযোদ্ধারা সাহসিকতা ও দৃঢ়তার সঙ্গে পাকিস্তানিদের আক্রমণ প্রতিহত করে যাচ্ছেন। চারদিকে গোলাগুলির তীব্র শব্দ। আর্তনাদ আর চিৎকার। আশরাফ আলী খান বীরত্বের সঙ্গে যুদ্ধ করছেন। মাঝেমধ্যে দেখছেন সহযোদ্ধাদের শহীদ ও আহত হওয়ার দৃশ্য। ক্রমে মুক্তিবাহিনীর হতাহতের সংখ্যা বেড়ে যাচ্ছে। একপর্যায়ে তাঁদের আলফা কোম্পানির কমান্ডার ক্যাপ্টেন মাহবুব শহীদ হলেন। ক্যাপ্টেন মাহবুব শহীদ হলে কমান্ডারের দায়িত্ব পালন করতে থাকেন লেফটেন্যান্ট লিয়াকত। তিনিও শত্রুর গুলিতে আহত হন। আশরাফ আলী নিজেও শত্রুর গুলিতে গুরুতরভাবে আহত হলেন। তাঁর বুকে দুটি গুলি লাগে। সেদিন গৌরীপুরে ভয়াবহ যুদ্ধ সংঘটিত হয়। মুক্তিযোদ্ধারা নিজেদের ক্ষয়ক্ষতি উপেক্ষা করে দৃঢ়তার সঙ্গে পাকিস্তানিদের আক্রমণ শেষ পর্যন্ত প্রতিহত করেন। মুক্তিযোদ্ধারা গতানুগতিক সম্মুখযুদ্ধেও যে দক্ষ, তা সেদিন তাঁরা স্বীয় শৌর্যবীর্য ও ত্যাগের মাধ্যমে প্রমাণ করেন। তাঁদের সাহস, মনোবল, বীরত্ব ও রণনৈপুণ্যের কাছে পাকিস্তানিরা হার মানতে বাধ্য হয়। পাকিস্তানিরা গৌরীপুর থেকে পালিয়ে আবার তাদের কানাইঘাট ডিফেন্সে অবস্থান নেয়।


title: বাবর আলী

text: বাবর আলী একজন ভারতীয় যুবক যাকে বিবিসি বিশ্বের সর্বকনিষ্ঠ প্রধান শিক্ষক হিসেবে উপস্থাপন করে। বাবর আলীর জন্ম ভারতের পশ্চিবঙ্গের মুর্শিদাবাদে ।


title: বাবর আলী

text:
বাবর বিভিন্ন দেশে আন্তর্জাতিক বিভিন্ন অনুষ্ঠানে বক্তব্য রেখেছেন। ২০১৬ সালে দ্বিতীয়বারের মত বাংলাদেশ ভ্রমণ করেন। সিলেট আর ঢাকার বিভিন্ন গুরুত্বপূর্ণ প্রাকৃতিক ও ঐতিহাসিক গুরুত্বপূর্ণ জায়গায় ঘুরে দেখেন সেই সময়ে।
২০০৯ সালে বিবিসির একটি প্রতিবেদনে মাত্র ৯ বছর বয়সে নিজস্ব বিদ্যালয় প্রতিষ্ঠাকারী বাবর আলীকে সারা বিশ্বের সামনে তুলে ধরা হয়। তারপর আরও অনেক প্রতিষ্ঠান ও সংবাদ মাধ্যম বাবর আলীকে নিয়ে প্রতিবেদন প্রকাশ করে। ২০০৯ সালে ভারতীয় সংবাদ মাধ্যম সিএনএন-আইবিএন বাবর আলীকে রিয়েল হিরোজ এওয়ার্ড কর্মসূচীর জন্য পুরস্কার প্রদান করে। এনডিটিভি বাবর আলীকে ইন্ডিয়ান অব দ্যা ইয়ার পুরস্কার প্রদান করে।


title: বাবর আলী

text: বাবর আলীর বয়স যখন মাত্র ৯ তখন যাত্রা শুরু হয় আনন্দ শিক্ষা নিকেতনের। বর্তমানে বিদ্যালয়টিতে ১০ম শ্রেণি পর্যন্ত শিক্ষা কার্যক্রম চলছে। বর্তমানে বিদ্যালয়টিতে প্রায় ৩০০ শিক্ষার্থী পড়াশুনা করছে। আর্থিকভাবে অসচ্ছল শিক্ষার্থীদের কল্যাণার্থে বিদ্যালয়ে বিনা বেতনে পাঠদান করা হয়। বর্তমানে পাঠদানরত শিক্ষকদের মধ্যে ৬ জন আনন্দ শিক্ষা নিকেতনের সাবেক শিক্ষার্থী।


title: বাবর আলী

text: বিদ্যালয়টি এখনও বাবর আলীর পৈতৃক ভিটার উঠোনে প্লাস্টিকের ছাউনির নিচে পরিচালনা করা হচ্ছে। বিদ্যালয়টির জন্য আধুনিক ভবন বর্তমানে নির্মানাধীন।রেজিস্ট্রেশন নম্বর: ২০১০-১১ সনের S/1L/73299


title: সফিউর রহমান মোবারকপুরী

text: সফিউর রহমান মোবারকপুরী (১৯৪৩-২০০৬) (আরবী: صفي الرحمن المباركفوري) পুরো নাম সফিউর রহমান ইবনে আব্দুল্লাহ ইবনে মোহাম্মদ আকবর ইবনে মোহাম্মদ আলী ইবনে আব্দুল মোমেন মোবারকপুরী আযমী তিনি একজন স্বনামধন্য ইসলামিক লেখক এবং ভারত উপমহাদেশের বিখ্যাত মুহাদ্দিস বা হাসিদবেত্তা। তার লেখা রাসূল সা: এর জীবনী গ্রন্থ আর-রাহিকুল মাখতুম সারা বিশ্বে অত্যন্ত জনপ্রিয় এবং বহু ভাষায় অনুদিত একটি বই।


title: সফিউর রহমান মোবারকপুরী

text: তাঁর জন্ম ১৯৪২ সালের ৪ই জুন ভারতের আযমগড় জেলার হোসাইনাবাদের মোবারকপুরে। ছোটবেলায় তিনি স্থানীয় শিক্ষকদের কাছে লেখাপড়া করেন এবং আরবী ভাষা, ব্যকরণ, সাহিত্য, ফেকাহ, উছুলে ফিকাহ, তাফসীর, হাদীস ইত্যাদি বিষয়ে জ্ঞান শিক্ষা করেন। ১৯৬১ সালে তিনি শরীয়াহ বিষয়ে উচ্চতর ডিগ্রী লাভ করেন এবং মাদ্রাসায় শিক্ষকতা ও লেখালেখি শুরু করেন। ১৯৮৮ সাল হতে তিনি মদীনাস্থ আন্তজার্তিক ইসলামী বিশ্ববিদ্যালয়ে রাসূল সা: বিষয়ক গবেষণা ইন্সটিটিউটে কর্মরত থাকেন। ২০০৬ সালের ১লা ডিসেম্বর তার ইন্তোকল হয়।


title: সফিউর রহমান মোবারকপুরী

text:
তার বিখ্যাত গ্রন্থসমূহের একাংশ হল:
১. আর্-রাহীকুল মাখতূম (আরবী এবং উর্দু)
২. মক্কা শরীফের ইতিহাস
৩. মদীনা শরীফের ইতিহাস
৪. মিসবাহুল মুনীর(তাফসীরে ইবনে কাছীরের সংক্ষিপ্ত রুপ)
৫. মুহাম্মদ বিন আব্দুল ওয়াহাবের জীবনী


title: আরবের গোত্র

text: আরবের গোত্র দ্বারা বোঝায় আরব উপদ্বীপে উদ্ভূত বংশগত বিভিন্ন আরব গোষ্ঠী।


title: আরবের গোত্র

text: মাদ ইবনে আদনানের পূর্বের বংশধারা বাইবেলের উপর নির্ভরশীল তাই আরব বংশধারার এই অংশের সঠিকতা নিয়ে প্রশ্ন রয়েছে। ১৪শ শতাব্দীর আরব বংশলতিকা বিশারদদের মতে আরবদের তিন ভাগে ভাগ করা যেতে পারে:


title: আরবের গোত্র

text: প্রথমত, বিলুপ্ত আরব ()। এরা প্রাচীন আরব গোত্র এবং এদের সম্পর্কে বিস্তারিত জানা যায় না। এদের মধ্যে রয়েছে আদ, সামুদ, তাসম, জাদিস, ইমলাক ও অন্যান্যরা। জাদিস ও তাসম গোত্র গণহত্যার কারণে বিলুপ্ত হয়ে গেছে। আদ ও সামুদ কুরআনে বর্ণিত আল্লাহর আযাবের কারণে বিলুপ্ত হয়ে যায়। প্রত্নতাত্ত্বিক খননের মাধ্যমে আদ জাতির অন্যতম প্রধান শহর ইরামের বিষয়ে শিলালিপি উদ্ধার করা হয়েছে। ইমলাক হল আমালিকের একবচন এবং বাইবেলের আমালেক ও এই গোষ্ঠীকে একই ধরা হয়।


title: আরবের গোত্র

text: দ্বিতীয়ত, বিশুদ্ধ আরব () যারা ইয়েমেন থেকে আগত ও ইয়ারুব বিন ইয়াশজুব বিন কাহতানের বংশধর। তাদের কাহতানি আরব বলা হয়।


title: আরবের গোত্র

text: তৃতীয়ত, আরবায়িত আরব () যারা ইসমাইল (আ) এর বংশধারা থেকে উদ্ভূত হয়েছে। তাদের আদনানি আরব বলা হয়।


title: আরবের গোত্র

text: নিম্নে বিভিন্ন আরব গোত্রের তালিকা দেয়া হল।


title: তুরান

text: তুরান (), আক্ষরিক অর্থ “তুরদের দেশ”, হল মধ্য এশিয়ার একটি অঞ্চল। এই শব্দটি ইরানি উৎস থেকে উৎপত্তি লাভ করেছেন। আভেস্তায় সর্বপ্রথম এর দেখা পাওয়া যায় যাতে তুইরিয়াকে একটি ইরানি গোত্র বলা হয়েছে। পরবর্তী সময়ে পরে তুরান শব্দটি অইরানিয় অঞ্চল বোঝানোর জন্য সমার্থক হিসেবে ব্যবহৃত হতে থাকে, বিশেষত তুর্কিদের আবাসস্থল হিসেবে। ফেরদৌসীর শাহনামায়ও তুরানের উল্লেখ রয়েছে।


title: ক্যাথি ফ্রিম্যান

text: ক্যাথেরিন অ্যাস্ট্রিড স্যালোম ক্যাথি ফ্রিম্যান, ওএএম (জন্ম: ১৬ ফেব্রুয়ারি, ১৯৭৩) কুইন্সল্যান্ডের স্লেড পয়েন্টের ম্যাককে এলাকায় জন্মগ্রহণকারী সাবেক অস্ট্রেলীয় মহিলা স্প্রিন্টার। তিনি মূলতঃ ৪০০ মিটার দৌঁড়ে বিশেষ পারদর্শিতা দেখিয়েছেন। গ্রীষ্মকালীন অলিম্পিকে স্বর্ণপদক জয় করে সকলের নজর কাড়েন।


title: ক্যাথি ফ্রিম্যান

text: শৈশবকালেই অ্যাথলেটিকসের দিকে ঝুঁকে পড়েন তিনি। সৎপিতা ব্রুস বারবার ছিলেন তার কোচ। এ সময়ে তিনি ১০০, ২০০ মিটার, উচ্চ লম্ফ এবং দীর্ঘ লম্ফে অনেকগুলো আঞ্চলিক ও জাতীয় পর্যায়ের শিরোপা ঘরে তোলেন।


title: ক্যাথি ফ্রিম্যান

text: ১৯৮৭ সালে কুরালবিন ইন্টারন্যাশনাল স্কুলে ভর্তি হন। সেখানে পেশাদারী পর্যায়ের কোচ রোমানীয় মাইক ড্যানিলা তার প্রথম কোচ হন। কঠোর অনুশীলনের মাধ্যমে তাকে গড়ে তুলতে সচেষ্ট হন ড্যানিলা। তার এ অবদান পরবর্তীকালে ফ্রিম্যানের খেলোয়াড়ী জীবনে ব্যাপক প্রভাব বিস্তার করে।


title: ক্যাথি ফ্রিম্যান

text: ১৯৯০ সালে ১৬ বছর বয়সে কমনওয়েলথ গেমসে স্বর্ণপদক জয় করেন। এরফলে তিনি প্রথম আদিবাসী হিসেবে এ সম্মাননা লাভ করেন। ১৯৯৪ সালে কানাডায় অনুষ্ঠিত কমনওয়েলথ গেমসে ২০০ ও ৪০০ মিটার দৌঁড়ে স্বর্ণপদক পান। ১৯৯৬ সালের অলিম্পিকে তিনবারের চ্যাম্পিয়ন ম্যারি-জোস পেরেকের পিছনে থেকে নিজস্ব সেরা ৪৮.৬৩ সেকেন্ড সময় নিয়ে দ্বিতীয় হন ও রৌপ্যপদক জয় করেন। ১৯৯৭ সালের বিশ্ব চ্যাম্পিয়নশীপের ৪০০ মিটার বিষয়ে প্রথম হন। ১৯৯৮ সালে আঘাতপ্রাপ্তির দরুন দৌঁড় থেকে বিরত থাকেন। ১৯৯৯ সালের বিশ্ব চ্যাম্পিয়নশীপের ৪০০ মিটারে প্রথম স্থান অধিকার করেন। এরপর ২০০০ সালের গ্রীষ্মকালীন অলিম্পিকে মহিলাদের ৪০০ মিটার দৌঁড়ে চ্যাম্পিয়ন হন। ঐ আসরেই তিনি মশাল প্রজ্জ্বলন করেন।


title: ক্যাথি ফ্রিম্যান

text: ২০০৩ সালে অ্যাথলেটিকস থেকে অবসর নেয়ার কথা ঘোষণা করেন। এরপর সম্প্রদায়সহ দাতব্য কাজ-কর্মে সংশ্লিষ্ট হন। ২০০৭ সালে ক্যাথি ফ্রিম্যান ফাউন্ডেশন গঠন করেন। এ ফাউন্ডেশনের মাধ্যমে অবহেলিত চারটি আদিবাসী সম্প্রদায়ের সন্তানদের সাথে অস্ট্রেলীয় শিশুদের শিক্ষার ব্যবধান দূরীকরণে সচেষ্ট। ২০১২ সাল পর্যন্ত অস্ট্রেলীয় আদিবাসী শিক্ষা সংস্থার দূতকর্ম পরিচালনা করেন।


title: ক্যাথি ফ্রিম্যান

text: ২০০৯ সালে কুইন্সল্যান্ড স্পোর্ট হল অব ফেমে অন্তর্ভুক্ত হন তিনি।


title: আরাবিয়া ফেলিক্স

text: আরাবিয়া ফেলিক্স (আক্ষরিক অর্থে "সুখি আরব"; গ্রিক: "Eudaimon Arabia") একটি ল্যাটিন নাম যা আরব উপদ্বীপের দক্ষিণ অংশ ইয়েমেনকে বোঝাতে পূর্ববর্তী ভূগোলবিদরা ব্যবহার করতেন।


title: আরাবিয়া ফেলিক্স

text: “সুখি আরব” শব্দের ল্যাটিন অনুবাদ “আরাবিয়া ফেলিক্স”। ফেলিক্স অর্থ উর্বর এবং একই সাথে সুখি। রোমানরা আরবকে তিনভাগে বিভক্ত করেছিল যার মধ্যে আরাবিয়া ফেলিক্স অন্যতম। বাকি অংশগুলো হল আরাবিয়া ডেসার্টা ও আরাবিয়া পেট্রাইয়া।


title: আরাবিয়া ফেলিক্স

text: আরব উপদ্বীপের দক্ষিণ পশ্চিম অংশে তুলনামূলক বেশি বৃষ্টিপাতের কারণে উপদ্বীপের বাকি অংশের তুলনায় বেশি সবুজ ছিল এবং উৎপাদনের ক্ষেত্রে তা সুবিধাজনক ছিল।


title: আরাবিয়া ফেলিক্স

text: ২৬ খ্রিষ্টপূর্বাব্দে সম্রাট অগাস্টাসের নির্দেশে আয়লিয়াস গালাস আরাবিয়া ফেলিক্সে সামরিক অভিযান চালান যাতে রোমানরা শেষপর্যন্ত পরাজিত হয়।


title: আরাবিয়া ফেলিক্স

text: মসলার বাণিজ্যে আরাবিয়া ফেলিক্সের একচেটিয়া অধিকার, অভ্যন্তরীণ পণ্য এবং ভারত ও হর্ন অফ আফ্রিকা থেকে আমদানিকৃত দ্রব্যের ফলে এই অঞ্চল সমৃদ্ধশালী হয়ে উঠেছিল।


title: যশোর পলিটেকনিক ইনস্টিটিউট

text:
যশোর পলিটেকনিক ইনস্টিটিউট বাংলাদেশের যশোর জেলায় উত্তরে শেখহাটি গ্রামে নিউ টাউনের কাছে অবস্থিত একটি সরকারি পলিটেকনিক ইন্সটিটিউট। এটি মোট ১৫ একর জমির উপর নির্মিত হয়েছে।
১৯৬৪ সালে ১৫ একর জমির ওপর এটি প্রতিষ্ঠিত হয়। শুরুতে সিভিল এবং পাওয়ার এই দুইটি কারিগিরি বিষয় পড়ানোর ব্যবস্থা থাকলেও ১৯৬৯-৭০ সালে মেকানিক্যাল, টেকনোলজি বিষয়ে পাঠদান চালু হয়। পরবর্তীতে এর সাথে যোগ হয় ইলেক্ট্রিক্যাল, ইলেক্ট্রনিক, কম্পিউটার ও টেলিকমিউনিকেশন টেকনোলজি।


title: যশোর পলিটেকনিক ইনস্টিটিউট

text: ডিপ্লোমা ইন ইঞ্জিনিয়ারিং কোর্সে ১৯৬৪-৬৫ খ্রিষ্টাব্দে প্রথম বর্ষে ৮৩ জন ছাত্র ছিল। বর্তমানে ০৭ (সাত) টি টেকনোলজিতে ১ম ও ২য় শিফট সহ শিক্ষার্থীর সংখ্যা ২৬৮৮ এবং বর্তমান কর্মরত শিক্ষক-কর্মচারীর সংখ্যা ১৪২ জন।


title: যশোর পলিটেকনিক ইনস্টিটিউট

text:
প্রতিষ্ঠানের ছাত্র ছাত্রীদের জন্য দুটটি পৃথক হোস্টেল আছে। বর্তমানে ছাত্র হোস্টেল বন্ধ।
। এর প্রতিষ্ঠাতা সভাপতি বীরমুক্তিযোদ্ধা মোঃ ইদ্রিস আলী।
এর অস্থায়ী প্রধান কার্যলয় বর্তমান ঢাকাতে অবস্থিত।


title: গুলেন বারি সিনড্রোম

text: গিয়েন বারে সিনড্রোম ( ইংরেজি Guillain–Barré syndrome) বা ল্যান্ড্রির প্যারালাইসিস,প্রান্তীয় স্নায়ুতন্ত্রকে আক্রমণকারী অ্যাকিউট বা তীব্র পলিনিউরোপ্যাথি রোগ যার ফলে হাত-পা খুব দ্রুত দুর্বল হয়ে পড়ে।কোন সংক্রমণ বা ইনফেকশনের পর এই রোগের প্রাদুর্ভাব বেশি হয়।অনুভূতিতে ভিন্নতা কিংবা ব্যাথার পর হাতে এবং পায়ে দুর্বলতা দেখা যায় যা খুব দ্রুত ছড়িয়ে পড়ে।রোগ খুব তীব্র হলে প্রাণঘাতী হতে পারে,তখন কৃত্তিমভাবে শ্বাসকার্য চালানোর জন্য ইনটেনসিভ কেয়ার ইউনিট বা নিবিড় পর্‍যবেক্ষণে রাখা হয়।কিছু ব্যক্তির স্বয়ংক্রিয় স্নায়ুতন্ত্রে ডিসঅটোনমিয়া হলে হৃদ স্পন্দন ও রক্তচাপে গোলযোগ দেখা যায়।


title: গুলেন বারি সিনড্রোম

text:
ক্লিনিক্যালি এই রোগ অন্যান্য বিকল্প কারণ ব্যতিরেকে স্নায়ু পরিবহন পরীক্ষা ও সেরেব্রোস্পাইনাল ফ্লুইড পরীক্ষার মাধ্যমে শনাক্ত করা হয়।যাদের অবস্থা সংকটাপন্ন,তাদের আন্তঃশিরা ইম্যুনোগ্লোবিউলিন বা প্লাসমাফেরেসিসের মাধ্যমে নিবিড় পর্‍যবেক্ষণে উত্তরণ হওয়া সম্ভব,যদিও কিছু ব্যক্তির ব্যাথা,হাঁটাচলায় সমস্যা থাকতে পারে।গুলেন বারি সিনড্রোম বিরল,প্রতি ১,০০,০০০ জনে এক/দুটি কেস দেখা যায়।এই রোগের নামকরণ ফরাসি চিকিৎসক জর্জ গুলেন ও জিন আলেকজান্ডার বারির অনুসরণে হয়েছে,যারা ১৯১৬ সালে আন্দ্রে স্ট্রোলের সাথে বর্ণনা করেছিলেন।
গুলেন বারি সিনড্রোমের প্রথম দিকে অসাড়তা,ব্যাথা থাকতে পারে।এর পরবর্তীতে দেহের উভয় পাশের হাত পা সময়ের সাথে সাথে দূর্বল হয়ে যায়। এই দূর্বলতা একদিন থেকে দুই সপ্তাহের মধ্যে তীব্র আকার ধারণ করে স্থিতিশীল অবস্থায় থাকে। পাঁচজনে একজনের দুর্বলতা ৪ সপ্তাহ পর্যন্ত অগ্রসর হতে থাকে। ঘাড়ের পেশীও ক্ষতিগ্রস্ত হতে পারে এবং অনেকেরই কেন্দ্রীয় স্নায়ুতন্ত্রের অসাড় হয়ে যাবার কারণে মুখের পেশি দুর্বল,খাবার গিলতে অসুবিধা,চোখের পেশি দুর্বল হয়ে পড়ে। ৮ শতাংশের ক্ষেত্রে দুর্বলতা শুধু পায়েই সীমাবদ্ধ থাকে। সব মিলিয়ে,গুলেন বারি সিনড্রোমে আক্রান্তদের এক তৃতীয়াংশ হাঁটতে পারে। এছাড়া শরীরে বিভিন্ন জায়গা যেমন ঘাড়,পিঠ,কোমড় ইত্যাদি জায়গায় ব্যাথা থাকতে পারে।


title: গুলেন বারি সিনড্রোম

text: গুলেন বারি সিনড্রোমে আক্রান্ত মানুষের দুই তৃতীয়াংশই পূর্বে সংক্রমণ বা ইনফেকশনে ভুগছিলেন।তার মধ্যে সবচেয়ে প্রচলিত শ্বাসনালীর সংক্রমণ বা পাকতন্ত্রের সংক্রমণ।অনেক ক্ষেত্রেই সংক্রমণের নির্দিষ্ট কারণ জানা যায়। "Campylobacter jejuni"নামক এক প্রকার ডায়রিয়া সৃষ্টিকারী ব্যাক্টেরিয়া গুলেন বারি সিনড্রোমের জন্য ৩০% দায়ী।এছাড়া ১০% রোগের জন্য দায়ী সাইটোমেগালো ভাইরাস Campylobacter jejuni এর সব প্রকরণই GBS করে না।


title: গুলেন বারি সিনড্রোম

text: Campylobacter jejunum দ্বারা দেহ আক্রান্ত হলে সেই অ্যান্টিজেনের বিপক্ষে অ্যান্টিবডি তৈরি হয়।এই অ্যান্টিজেন-অ্যান্টিবডি কমপ্লেক্স পরবর্তীতে নিউরনের মায়েলিন শীথে আক্রমণ করলে গুলেন বারি সিনড্রোম সংঘটিত হয়।


title: গুলেন বারি সিনড্রোম

text: গুলেন বারি সিনড্রোম হতে কিছু জটিলতা ,যেমন - তীব্র সংক্রমণ বা ইনফেকশন,রক্তজমাট ইত্যাদি কারণে মৃত্যু হতে পারে।সার্বক্ষণিক পর্যবেক্ষণে রাখার পরেও এর পরিমাণ ৫ শতাংশ।


title: গুলেন বারি সিনড্রোম

text: অধিকাংশ রোগীর প্রথম এক থেকে তিন সপ্তাহ পর্যন্ত লক্ষণ বেশি দেখা যায়। চতুর্থ সপ্তাহ থেকে অবস্থার উন্নতি হতে থাকে,কিন্তু এই উন্নতির হারের কিছু হেরফের আছে। ৮০% মানুষই কয়েক মাস থেকে বছর খানেকের মধ্যে সম্পূর্ণ সুস্থ্ হয়ে উঠে,যদিও সামান্য কিছু ছোটখাট সমস্যা থাকতে পারে।সুস্থ্ হয়ে উঠার পরও প্রায় ৫-১০% মানুষের কিছু শারীরিক অক্ষমতা দেখা যায়।আবার ৫-১০% মানুষের পরবর্তিতে পুনরায় রোগাক্রান্ত হবার আশঙ্কা আছে।


title: গুলেন বারি সিনড্রোম

text: গবেষণায় গুলেন বারি সিনড্রোম থেকে সুস্থ্ হয়ে উঠা ব্যক্তিদের ০ -৬ স্কেলে গ্রেডিং বা শ্রেণীভাগ করা হয়,যেখানে ০-পরিপূর্ণ সুস্থ,১-খুব স্বল্প সমস্যা কিন্তু দৌড়াতে সক্ষম,২-হাঁটতে সক্ষম,কিন্তু দৌড়াতে অক্ষম,৩-কোন ছড়ি বা সাপোর্টের প্রয়োজন,৪-বিছানা বা চেয়ারে পড়ে থাকা অবস্থা,৫-দীর্ঘমেয়াদি কৃত্তিমভাবে শ্বাসকাজ চালানো,৬-মৃত্যু।


title: গুলেন বারি সিনড্রোম

text:
গুলেন বারি সিনড্রোমের রোগোত্তর অবস্থা বয়সের উপর(৪০ বছরের উপরে খুব কম উন্নতি) ও লক্ষণের দুই সপ্তাহ পরের প্রকৃতির উপর নির্ভর করে।যাদের ডায়রিয়া থেকে এ রোগ হয়েছে,তাদের অবস্থা খুব একটা ভাল হয় না।
পাশ্চাত্যে এই রোগের ঘটনা প্রতি ১,০০,০০০ জনে ০.৮৯ থেকে ১.৮৯।বড়দের থেকে শিশু ও কিশোররা কম আক্রান্ত হয়।প্রতি দশ বছরে আক্রান্ত হবার ঝুঁকি ২০% বেড়ে যায়। নারীদের থেকে পুরুষের গুলেন বারি সিনড্রোম হবার সম্ভাবনা ১.৭৮ গুণ বেশি।


title: গুলেন বারি সিনড্রোম

text: ফরাসি চিকিৎসক জা ব্যাপ্টিস্ট অক্টাভ ল্যান্ড্রি এই অসুখ সম্পর্কে ১৮৫৯ সালে বর্ণনা করেন। ১৯১৬ সালে জর্জ গুলেন,জিন আলেকজান্ডার বারি এবং আন্দ্রে স্ট্রোল দুজন সৈনিকের মাঝে এই অসুখ লক্ষ্য করেন এবং রোগের প্রধান শনাক্তকারি বৈশিষ্ট্য কোষ থেকে অ্যালবুমিন বিচ্ছিনকরণ বা albuminocytological dissociation নিয়ে আলোচনা করেন।


title: শওকত আকবর

text: শওকত আকবর (জন্ম ৭ মার্চ, ১৯৩৭) একজন বিখ্যাত বাংলা চলচ্চিত্র অভিনেতা। ১৯৬৪ সালে এইতো জীবন’ ছবির মাধ্যমে রূপালি জগতে প্রবেশ করেন। শওকত আকবর মুলত নায়ক এবং সহ অভিনেতা দুটো চরিত্রেই অভিনয় করে থাকলেও সহ অভিনেতা হিসেবে বেশি পরিচিত, এছাড়া তিনি বহু ছবিতে রাজার চরিত্রে অভিনয় করেছেন। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। তাকে বাংলাদেশের চলচ্চিত্র শিল্পের অন্যতম সহ-অভিনেতা হিসেবে বিবেচনা করা হয়। বেদের মেয়ে জোসনা ছবিতে রাজার চরিত্রে অভিনয় এখনও মানুষের মনে দাগ কেটে আছে। ১৯৬৩ থেকে ১৯৯৫ সাল পর্যন্ত শওকত আকবর বাংলা ও উর্দু মিলিয়ে আড়াইশ’ ছবিতে অভিনয় করেন।


title: শওকত আকবর

text: শওকত আকবরের শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই সিনেমা দেখার পর অভিনয়ের প্রতি অনেকটা আসক্তি হয়ে পরেন। স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেচে নিলেন এবং হলেন বাংলা চলচিত্ত্রের একজন প্রতিতজশা অভিনেতা।


title: শওকত আকবর

text: ১৯৩৭ সালে জন্মগ্রহণ করা এই কিংবদন্তী অভিনেতা ২০০০ সালের ২৩ জুন লন্ডনে মারা যান। লন্ডনেই মুসলিম কবরস্থানে তিনি চিরনিদ্রায় শায়িত রয়েছেন।


title: দ্বাদশবাদি

text: দ্বাদশবাদি শিয়া ইসলাম বা ইমামিয়াহ (, আসনা আশারিয়া বা ইসনা আশারিয়া; , ) হল শিয়া ইসলামের একটি শাখা। দ্বাদশবাদি শব্দটি এসেছে শিয়াদের বারো ইমাম সংক্রান্ত বিশ্বাস থেকে। দ্বাদশবাদি শিয়াদের বিশ্বাস অনুযায়ী বারোতম ইমাম অদৃশ্য হয়ে গেছেন এবং একসময় মাহদি হিসেবে ফিরে আসবেন।


title: দ্বাদশবাদি

text: ইরান, ইরাক, আজারবাইজান, বাহরাইন ও লেবাননে বিপুল সংখ্যক দ্বাদশবাদি শিয়া রয়েছে। কুয়েত, ভারত, বাংলাদেশ, পাকিস্তান, আফগানিস্তান, কুয়েত, কাতার, সংযুক্ত আরব আমিরাত ও সৌদি আরবে তারা সংখ্যালঘু। এছাড়াও ওমান, ইয়েমেন, মিশর ও উজবেকিস্তানে তারা অল্প সংখ্যায় রয়েছে।


title: দ্বাদশবাদি

text: তুরস্ক ও আলবেনিয়ার আলেভি এবং সিরিয়ার আলাউয়ি সম্প্রদায় দ্বাদশবাদি শিয়াদের বারো ইমামে বিশ্বাস করে।


title: ইবনে তুলুন মসজিদ

text: আহমেদ ইবনে তুলুন মসজিদ () মিশরের কায়রোতে অবস্থিত। বলা হয়ে থাকে যে কায়রোর প্রাচীন মসজিদগুলোর মধ্যে শুধু এটিই প্রাচীন রূপে টিকে রয়েছে।


title: ইবনে তুলুন মসজিদ

text: আব্বাসীয় গভর্নর আহমেদ ইবনে তুলুন এই মসজিদ নির্মাণ করেন। তিনি কার্যত স্বাধীনভাবে শাসন করতেন। ইতিহাসবিদ আল মাকরিজি ৮৭৬ খ্রিষ্টাব্দকে মসজিদ নির্মাণের সূচনা বলে স্থির করেছেন। মসজিদের শিলালিপিতে এর নির্মাণ সম্পন্নকাল হিসেবে ২৬৫ হিজরি বা ৮৭৯ খ্রিষ্টাব্দের উল্লেখ রয়েছে।


title: ইবনে তুলুন মসজিদ

text: মসজিদটি জাবাল ইয়াশকুর নামক ছোট পাহাড়ের উপর অবস্থিত। সামারার বিখ্যাত মিনারের সাথে ইবনে তুলুন মসজিদের মিনারের মিল রয়েছে। স্থানীয় প্রচলিত লোককথায় বলা হয় যে মহাপ্লাবনের পর নূহ (আ) এর নৌকা আরারাত পর্বতের বদলে এখানে এসে স্থির হয়েছিল।


title: মুজিবনগর দিবস

text: মুজিবনগর দিবস প্রতিবছর ১৭ই এপ্রিল সারা বাংলাদেশে পালিত হয়।


title: মুজিবনগর দিবস

text: মুক্তিযুদ্ধের কিছুদিনের মধ্যেই ১৯৭১ সালের ১০ই এপ্রিল গঠিত হয় বাংলাদেশের প্রথম প্রবাসী সরকার, যা মুজিবনগর সরকার নামে পরিচিত। ১৭ই এপ্রিল মেহেরপুর জেলার বৈদ্যনাথতলা (বর্তমান উপজেলা মুজিবনগর) গ্রামের আমবাগানে তৎকালীন পূর্ব পাকিস্তানের বিপ্লবী সরকার শপথ গ্রহণ করেছিলো। বঙ্গবন্ধু শেখ মুজিবুর রহমান এই সরকারের রাষ্ট্রপতি নিযুক্ত হন। কিন্তু তিনি তখন পশ্চিম পাকিস্তানে কারাগারে বন্দী। তাঁর অনুপস্থিতিতে উপ-রাষ্ট্রপতি, সৈয়দ নজরুল ইসলাম অস্থায়ী রাষ্ট্রপতির দায়িত্ব পালন করেন। তাজউদ্দীন আহমদ প্রধানমন্ত্রী হিসেবে দায়িত্ব গ্রহণ করেন। মুক্তিযুদ্ধ পরিচালনা এবং দেশে ও বিদেশে এই যুদ্ধের পক্ষে জনমত গড়ে তোলা ও সমর্থন আদায় করার ক্ষেত্রে এই সরকার গুরুত্বপূর্ণ ভূমিকা পালন করে। এই সরকার গঠনের পর থেকে অগণিত মানুষ দেশকে মুক্ত করার জন্য সশস্ত্র সংগ্রামে ঝাঁপিয়ে পড়ে।


title: কপোতাক্ষ নদ

text: কপোতাক্ষ নদ বাংলাদেশের দক্ষিণ-পশ্চিমাঞ্চলের যশোর জেলা সাতক্ষীরা জেলা ও খুলনা জেলার একটি নদ। বাংলাদেশ পানি উন্নয়ন বোর্ড বা "পাউবো" কর্তৃক কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯।


title: কপোতাক্ষ নদ

text: এই নদ এর উৎপত্তি যশোর জেলার চৌগাছা উপজেলায় ভৈরব নদী থেকে এবং এটি পরে খুলনা জেলার কয়রায় খোলপটুয়া নদীতে গিয়ে পতিত হয়েছে। এর দৈর্ঘ্য ১৮০ কিলোমিটার (১১০ মাইল), গড় প্রস্থ ১৫০ মিটার (৪৯০ ফুট), গভীরতা ৩.৫ থেকে ৫ মিটার (১১.৫ থেকে ১৬.৪ ফুট)। এই নদ ৮০০ বর্গকিলোমিটার এলাকাজুড়ে অবস্থিত।


title: কপোতাক্ষ নদ

text: মাইকেল মধুসূদন দত্ত তাঁর শৈশব কাটিয়েছেন এই নদের তীরে। পরবর্তীতে তিনি যখন ফ্রান্সে ছিলেন, শৈশবের কথা স্মরণ করে প্রখ্যাত "কপোতাক্ষ নদ" নামের সনেট (চতুর্দশপদী কবিতা) রচনা করেন।


title: খাম্বাৎ উপসাগর

text: ভারতবর্ষের গুজরাট রাজ্যে অবস্থিত খাম্বাৎ উপসাগরের পশ্চিম উপকূল দিয়ে আরব উপসাগরে পতিত হয়েছে। এর দৈর্ঘ্য ১৩০ কিলোমিটার (৮০ মাইল) এবং খাতিয়ার পেনিনসুলার পশ্চিম থেকে গুজরাটের পূর্বভাগে বিভক্ত হয়েছে। খাম্বাৎ উপসাগর তাপ্তি, মাহি ও নর্মদা নদীসমূহের মধ্যদিয়ে প্রবাহিত হয়।


title: ২০১৫-এ আন্তর্জাতিক ক্রিকেট

text:
২০১৫ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে, ২০১৫ থেকে সেপ্টেম্বর, ২০১৫ তারিখ পর্যন্ত চলবে।
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-


title: ভূতনাথ গুচ্ছ মন্দির, বাদামি, কর্ণাটক

text: ভূতনাথ গুচ্ছ মন্দির বালি পাথরে নির্মিত ভারতের কর্ণাটক রাজ্যের বাদামি অঞ্চলে অবস্থিত। এখানে দুটো প্রধান মন্দির অবস্থিত।এখানে একটি শান্ত নির্মল জলের হ্রদ রয়েছে যার পূর্ব দিকে প্রথম মন্দিরটি অবস্থিত,যেটির নামই আসলে ভূতনাথ মন্দির।ভূতনাথ বলতে শিব বা মহাদেবকে বোঝানো হয়।অর্থাৎ এটি একটি শিব মন্দির। মন্দিরটি অনেক আগের দক্ষিণ ভারতীয় রীতিতে নির্মিত হলেও এর বেলকনি বা বারান্দা উত্তর ভারতীয় স্থাপত্যরিতি অনুসরন করে নির্মিত।একই রকম আরেকটি মন্দির একই সাথে অবস্থিত যা হ্রদের উত্তর-পূর্ব দিকে অবস্থিত। এটিকে মল্লিকার্জুন গুচ্ছ মন্দির বলে যেটি কল্যাণী চালুক্য রীতিতে নির্মিত মন্দির। মন্দিরের ভিতরের বারান্দা ৭ম শতকের বাদামি রাজত্বকালে নির্মিত। আর হ্রদ সংলগ্ন বাইরের বারান্দার কাজ শেষ হয় ১১ শতকে কল্যাণী চালুক্য সময়ে।গবেষণা থেকে জানা যায় এই মন্দিরে বিভিন্ন সময়ের স্থাপত্ব্যকৃত্তির ছাপ রয়েছে।


title: জাহান্নাম

text: জাহান্নাম () ইসলামের পরিভাষায় পরকালের আবাসস্থল যা এমন পাপীদের জন্য নিদ্দিষ্ট যারা আল্লাহ’র ক্ষমা লাভ করবে না। ইসলাম ধর্মে কুরআনে বর্ণিত জাহান্নামের অপর নামগুলো হল (অথবা নরকের দরজার নাম): "জাহীম" ("জ্বলন্ত আগুন"), "হুতামাহ" ("চূর্ণবিচূর্ণকারী"), "হাবিয়াহ" ("অতল গহ্বর"), "লাযা", "সা’ঈর" ("উজ্জ্বল অগ্নিকাণ্ড"), "সাকার", "আন-নার"।


title: জাহান্নাম

text: ইসলামের রাসুল মুহাম্মাদের সা: হাদিসে এবং পরবর্তী সময়ের ইসলামী পণ্ডিতদের লেখাতেও জাহান্নামের বর্ণনা উল্লেখ করা হয়েছে। জাহান্নাম শব্দটি শাব্দিকভাবে হিব্রু "গেহেন্নম"এর সাথে সম্পর্কিত)।


title: জাহান্নাম

text: কোরাআন-এর বর্ণনা অনুযায়ী জাহান্নামের স্তর সাতটি এবং দরজাও সাতটি।


title: জাহান্নাম

text: আবু হুরায়রা রাযিয়াল্লাহু তা'আলা আনহু থেকে বর্ণিত। তিনি বলেনঃ (সহীহ মুসলিম)


title: জাহান্নাম

text: আবু হুরায়রা রাযিয়াল্লাহু তা'আলা আনহু থেকে বর্ণিত। (সহীহ মুসলিম-কিতাবুয যুহদ)


title: জাহান্নাম

text: বিশ্বাস করা হয়, জাহান্নামীরা যখন খাবার চাইবে তখন তাদের দেয়া হবে যাক্কুম নামক কাটা যুক্ত ফল, আর তাদেরকে দেয়া হবে জাহান্নামীদের উত্তপ্ত রক্ত ও পুজ


title: জাহান্নাম

text: হযরত আনাস (রাঃ) সূত্রে নবী করিম (সাঃ) থেকে বর্ণিত, তিনি বলেছেন, 'হে লোক সকল ! তোমরা (আল্লাহর আযাবের ভয়ে) বেশী করে কাঁদ । আর যদি তোমরা এরূপ করতে না পার (কান্না যদি না আসে) , তাহলে অন্তত (ভয়ে) কান্নার ভান কর । কেননা, জাহান্নামীরা জাহান্নামে গিয়ে এমনভাবে কাঁদবে যে, তাদের অশ্রু তাদের মুখের উপর এভাবে গড়িয়ে পড়বে , মনে হবে এটা পানির নালা । এভাবে কাঁদতে কাঁদতে তাদের অশ্রু শেষ হয়ে যাবে এবং এর স্হলে রক্ত প্রবাহিত হতে শুরু করবে । তারপর (এ রক্ত ক্ষরণের দরুন) তাদের চোখে ক্ষতের সৃষ্টি হয়ে যাবে । ( এরপর এই ক্ষত স্হান থেকে আরো বেশী রক্ত বের হবে, তখন জাহান্নামীদের এই অশ্রু এবং রক্তের পরিমাণ এমন হবে যে,) সেখানে যদি অনেকগুলো নৈাকা চালিয়ে দেওয়া হয়, তাহলে অনায়াসে চলতে পারবে । - শরহুস সুন্নাহ ।


title: জাহান্নাম

text: হযরত আবদুল্লাহ ইবনে আব্বাস (রাঃ) বর্ণিত , রাসূলূল্লাহ (সাঃ) এ আয়াতটি তেলাওয়াত করলেন, 'তোমরা আল্লাহকে যথার্থভাবে ভয় কর এবং এ সিদ্ধান্ত গ্রহণ কর যে, মুসলিম না হয়ে তোমরা মরবেনা ।' এরপর তিনি (আল্লাহকে এবং আল্লাহর আযাবকে ভয় করা প্রসঙ্গে ) বললেনঃ যাককুম (যার প্রসঙ্গে কুরআনে বলা হয়েছে এটা জাহান্নামে উৎপন্ন এক প্রকার গাছ এবং এটা জাহান্নামীদের খাবার হবে ) এর একটি ফোটা যদি এই দুনিয়ায় ছিটকে পড়ে, তাহলে পৃথিবীতে বসবাসকারী সবার জীবনোপকরণ বিনষ্ট করে দিবে । অতএব, ঐ ব্যাক্তির কি অবস্হা হবে যার খাবারই হবে যাক্কুম ?' - তিরমিযি ।


title: জাহান্নাম

text:
জাহান্নামীদের মধ্যে সবচেয়ে কম শাস্তি হবে আবু তালিবের। তার পায়ে দু’খানা আগুনের জুতা পরিয়ে দেয়া হবে, ফলে তার মাথার মগজ ফুটতে থাকবে। বুখারী- ইবেন আব্বাস (রাঃ)
দুনিয়ার সবচেয়ে ধনী ব্যক্তিকে জাহান্নামের আগুনে ঢুকিয়ের বের করা হবে। তাকে বলা হবে, তুমি দুনিয়াতে কখনো সুখ ভোগ করেছিলে? সে বলবে না, আমি কখনো সুখ ভোগ করিনি। মুসলিম- আনাস (রাঃ)
জাহান্নামের সবচেয়ে কম ও সহজতর শাস্তি প্রাপ্ত ব্যক্তি পৃথিবী পরিমাণ সম্পদ থাকলেও তার বিনিময়ে এ আযাব থেকে মুক্তি পাওয়ার চেষ্টা করতো। বুখারী, মুসলিম- আনাস (রাঃ)


title: দক্ষিণ এশিয়ার বিশ্ব ঐতিহ্যবাহী স্থানসমূহের তালিকা

text: ইউনেস্কো দক্ষিণ এশিয়ার বাংলাদেশ, ভারত, পাকিস্তান, শ্রীলঙ্কা, নেপাল ও আফগানিস্তান - এ ছয়টি স্বাধীন দেশে সর্বমোট ৫৫টি বিশ্ব ঐতিহ্যবাহী স্থানের তালিকা নির্ধারণ করেছে। এ অঞ্চলে ভুটান এবং মালদ্বীপ থাকলেও দেশগুলোয় কোন বিশ্ব ঐতিহ্যবাহী স্থান নেই।


text:
এ অঞ্চলে অবস্থানকারী ভারতে সর্বোচ্চ ৩২টি স্থান রয়েছে যা বৈশ্বিকভাবে ৬ষ্ঠ স্থানে অবস্থান করছে। তালিকায় সর্বাগ্রে নেপালের সাগরমাথা জাতীয় উদ্যানকে চিহ্নিত করা হয়। এছাড়াও কাঠমান্ডু উপত্যকা নেপালে রয়েছে। নেপাল থেকে সর্বমোট চারটি স্থান তালিকায় ঠাঁই পেয়েছে। শ্রীলঙ্কায় ৮টি ও বাংলাদেশে ৩টি স্থান রয়েছে। পাকিস্তানে ৬টি স্থান থাকলেও একটি বিপদাপন্ন অবস্থায় আছে। আফগানিস্তানেও দুইটি স্থান থাকলেও উভয়টিই বিপন্ন হিসেবে চিহ্নিত। প্রত্যেক বছরই ইউনেস্কোর বিশ্ব ঐতিহ্যবাহী কমিটি এ তালিকায় নতুন স্থান অন্তর্ভুক্ত করে কিংবা শর্তাবলীর আলোকে বাদ দেয়। তালিকায় অন্তর্ভুক্তিতে ১০টি শর্ত আরোপ করা হয়েছে:
৬টি সাংস্কৃতিক ঐতিহ্যকেন্দ্র (i–vi) ও ৪টি প্রাকৃতিক স্থান (vii–x)। কিছু স্থান ‘মিশ্রিত স্থান’ হিসেবে বিবেচিত যাতে সাংস্কৃতিক ও প্রাকৃতিক মিশ্রণ ঘটেছে। দক্ষিণ এশিয়ায় সর্বমোট ৪৩টি সাংস্কৃতিক ও ১২টি প্রাকৃতিক স্থান রয়েছে। কিন্তু কোন মিশ্রিত স্থান অত্র অঞ্চলে নেই।


text: বিশ্ব ঐতিহ্যবাহী কমিটি যে-কোন স্থানকেই বিপদাপন্ন ঘোষণা করতে পারে। এ প্রসঙ্গে তারা বলেছে যে, বিশ্ব ঐতিহ্যবাহী তালিকায় অন্তর্ভুক্ত স্থানের পরিবেশ যদি সঙ্কটের মুখোমুখ হয় তাহলে স্থানটি বিপদাপন্ন হিসেবে চিহ্নিত হবে। বর্তমানে তিনটি স্থান বিপদাপন্ন। তন্মধ্যে কাঠমান্ডু উপত্যকা পূর্বেই তালিকায় স্থান পেয়েছে ও সম্ভাব্য বিপদাপন্ন স্থান হিসেবে ইউনেস্কো কর্তৃক বেশ কয়েকবার উল্লেখ করা হয়েছে।


text: তালিকার নাম, আয়তন, রাষ্ট্রীয় অবস্থান, বছর চিহ্নিতকরণের জন্য চিহ্নের উপর ক্লিক করে এই তালিকাকে বর্ণানুক্রমে ও উল্টো বর্ণানুক্রমে সাজানো যাবে।


title: বরিশাল সিটি কর্পোরেশন

text: বরিশাল সিটি কর্পোরেশন বাংলাদেশের অন্যতম মহানগরী বরিশাল এর স্থানীয় সরকার সংস্থা। ১৮৬৯ সালে বরিশাল টাউন কমিটি হিসেবে প্রতিষ্ঠিত হয় ও ১৮৭৬ সালে বরিশাল মিউনিসিপ্যালিটিতে উন্নীত হয়। ১৯৮৫ সালে একে একটি প্রথম শ্রেনীর পৌরসভা হিসেবে ঘোষনা করা হয়। পরবর্তীতে ২০০২ সালে "বরিশাল সিটি কর্পোরেশন (সংশোধন) আইন ২০০২" এর মাধ্যমে পৌরসভা বরিশাল সিটি কর্পোরেশনে উন্নীত হয়। বর্তমানে বরিশাল সিটি কর্পোরেশন এলাকায় বসবাসকারী জনসংখ্যা প্রায় ৫ লক্ষ ও আয়তন ৫৮ বর্গ কিলোমিটার। বর্তমানে ৩০টি ওয়ার্ড নিয়ে গঠিত সিটি কর্পোরেশনে ৩০জন সাধারণ আসনের ওয়ার্ড কাউন্সিলর নির্বাচিত হন এবং ১০ জন সংরক্ষিত আসনে মহিলা কাউন্সিলর নির্বাচিত হন। ৩০টি ওয়ার্ডের মধ্য থেকে মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বরিশাল সিটি কর্পোরেশন

text: ব্রিটিশ সরকার নাগরিক সেবা প্রদানের লক্ষ্যে বরিশাল শহরে ১৮৬৯ সালে ‘বরিশাল টাউন কমিটি’ নামে প্রথম মিউনিসিপ্যালিটি গঠন করে। যা টাউন কমিটি অ্যাক্ট VI, ১৮৬৮ দ্বারা বাস্তবায়িত হয় ও পদাধিকার বলে তৎকালীন জেলা ম্যাজিস্ট্রেট বা পরবর্তীকালের ডেপুটি কমিশনারগণ তার চেয়ারম্যানের দায়িত্ব পালন করতেন। সে অনুযায়ী তৎকালীন জেলা প্রশাসক জে.সি. প্রাইজ টাউন কমিটির প্রথম চেয়ারম্যান নির্বাচিত হন।


title: বরিশাল সিটি কর্পোরেশন

text: ১৮৭৬ সালে মিউনিসিপ্যালিটি অ্যাক্ট দ্বারা বরিশাল শহরকে মিউনিসিপ্যালিটি হিসাবে ঘোষণা করা হয়। স্থানীয় বুদ্ধিজীবীদের মধ্য থেকে ১ জন চেয়ারম্যান, ১ জন ভাইস চেয়ারম্যান ও ১৫ জন কমিশনার দ্বারা মিউনিসিপ্যালিটি গঠন করা হয়। চেয়ারম্যান ও ভাইস চেয়ারম্যান, কমিশনারদের মধ্যে ১০ জন নির্বাচিত, ৪ জন মনোনীত ও ১ জন প্রাক্তন কর্মকর্তা। জনসাধারণের মধ্যে থেকে প্যারীলাল রায় ছিলেন বরিশাল মিউনিসিপ্যালিটির প্রথম চেয়ারম্যান। সেসময় বরিশাল মিউনিসিপ্যালিটির আয়তন ছিল ৭ বর্গমাইল (১৮.১৩ বর্গ কিলোমিটার। ও জনসংখ্যা ছিল ১২,৫০১ জন। প্রতিষ্ঠাকালে বরিশাল মিউনিসিপ্যালিটির ওয়ার্ড ছিল ২টি, পাকিস্তান আমলে, বাড়িয়ে ১০ ওয়ার্ড করা হয় ও শহরের আয়তন হয় ২০ বর্গকিলোমিটার ও জনসংখ্যা প্রায় ১ লাখ। বাংলাদেশ স্বাধীনের পূর্ব পর্যন্ত এ মিউনিসিপ্যালিটির ১০টি ইউনিয়নের নির্বাচিত মেম্বারদের ভোটে একজন চেয়ারম্যান ও ভাইস চেয়ারম্যান নির্বাচিত হতেন। স্বাধীনতা পরবর্তীকালে পৌরসভার আয়তন বাড়িয়ে ২৫ বর্গকিলোমিটার করা হয়। ১৯৮৫ সালে বরিশাল পৌরসভাকে প্রথম শ্রেনীর পৌরসভা হিসেবে ঘোষণা করা হয়। পরবর্তীতে সিটি কর্পোরেশন স্থাপনকল্পে "বরিশাল সিটি কর্পোরেশন আইন, ২০০১" প্রণীত হয় ও গণপ্রজাতন্ত্রী বাংলাদেশের সংবিধানের ৫৯ অনুচ্ছেদের উদ্দেশ্য পূরণকল্পে একটি স্থানীয় প্রশাসনিক ইউনিট হিসেবে বরিশাল সিটি কর্পোরেশন এলাকা প্রতিষ্ঠিত হয়৷ এই আইন ২০০২ সালে সংশোধিত হয়ে "বরিশাল সিটি কর্পোরেশন (সংশোধন) আইন ২০০২" প্রণীত হয় ও ২৫ জুলাই ২০০২ আনুষ্ঠানিক ভাবে বরিশাল সিটি কর্পোরেশনে উন্নীত হয় ২৫ বর্গকিলোমিটার থেকে বর্ধিত এর আয়তন দাঁড়ায় ৫৮ বর্গকিলোমিটারে।


title: বরিশাল সিটি কর্পোরেশন

text: বরিশাল সিটি কর্পোরেশন ৩টি থানা, ৩০টি ওয়ার্ড ও ২২৫ টি মহল্লা নিয়ে গঠিত। ৩০টি ওয়ার্ডে ৩০জন সাধারণ আসনের ওয়ার্ড কাউন্সিলর এবং ১০ জন সংরক্ষিত আসনে মহিলা কাউন্সিলর নির্বাচিত হন। ৩০টি ওয়ার্ডের মধ্য থেকে মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বরিশাল সিটি কর্পোরেশন

text: বরিশাল সিটি করপোরেশন অধিভুক্ত নগর এলাকার আয়তন ৫৮ বর্গ কিমি এবং এর অবস্থান ২২°৩৮' থেকে ২২°৪৫' উত্তর অক্ষাংশে এবং ৯০°১৮' থেকে ৯০°২৩' পূর্ব দ্রাঘিমাংশে। এর উত্তরে কাউনিয়া ও এয়ারপোর্ট থানা, দক্ষিণে বন্দর থানা এবং নলছিটি ও বাকেরগঞ্জ উপজেলা, পূর্বে কাউনিয়া ও বন্দর থানা, পশ্চিমে এয়ারপোর্ট ও কোতোয়ালী থানা এবং নলছিটি উপজেলা।


title: বরিশাল সিটি কর্পোরেশন

text: উপরোক্ত ছকে শুধুমাত্র বরিশাল সিটিকর্পোরেশন আওতাধীন এলাকার জনসংখ্যা দেখানো হয়েছে।বরিশাল শহরবাসীর শিক্ষার হার ৭৫.৩% যা দেশের গড় শিক্ষার হার (৫৬.৫%) থেকে তুলনামূলক বেশী। বরিশাল শহরে আধুনিক শিক্ষার প্রসার ঘটে ১৮২৯ সালে বরিশাল ইংলিশ স্কুল স্থাপনের মাধ্যমে, যা বর্তমানে বরিশাল জিলা স্কুল নামে পরিচিত। এটি সমগ্র বরিশাল বিভাগের মধ্যে প্রথম ও দেশের অন্যতম প্রাচীন বিদ্যালয়। আধুনিক শিক্ষার প্রসারের জন্য অশ্বিনীকুমার দত্ত ১৮৮৪ সালে ব্রজমোহন বিদ্যালয় ও ১৮৮৯ সালে ব্রজমোহন কলেজ প্রতিষ্ঠা করেন। তখন এ কলেজের মান এতই উন্নত ছিল যে অনেকে একে দক্ষিণ বাংলার অক্সফোর্ড বলে আখ্যায়িত করেন। এটি সহ উচ্চশিক্ষার জন্য বর্তমানে বরিশাল শহরে একটি সরকারি বিশ্ববিদ্যালয়, একটি মেডিকেল কলেজ, একটি টেক্সটাইল ইঞ্জিনিয়ারিং কলেজ, বরিশাল পলিটেকনিক ইন্সটিটিউট ও বেশ কয়েকটি সরকারি ও বেসরকারী কলেজ রয়েছে। এর মধ্যে সরকারী সৈয়দ হাতেম আলী কলেজ, সরকারী মহিলা কলেজ, অমৃত লাল দে কলেজ, সরকারী বরিশাল কলেজ, তোফাজ্জল হোসেন মানিক মিয়া কলেজ, বরিশাল ল' কলেজ উল্লেখযোগ্য।


title: বরিশাল সিটি কর্পোরেশন

text: বরিশাল মহানগরী এলাকার জন্য একটি স্বতন্ত্র পুলিশ বাহিনী গঠনের লক্ষে বরিশাল মহানগরী পুলিশ আইন, ২০০৯ প্রণীত হয় ও ২৬ অক্টোবর ২০০৬ সালে বরিশাল মেট্রোপলিটন পুলিশ গঠন করা হয়। বর্তমানে বরিশাল মেট্রোপলিটনের অধীনে চারটি ধানা রয়েছে।


title: আফগানিস্তানের বিশ্ব ঐতিহ্যবাহী স্থানসমূহের তালিকা

text: আফগানিস্তানে দুইটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে। এর মধ্যে বামিয়ান প্রদেশ অঞ্চলে অবস্থিত বিশালাকায় বুদ্ধমূর্তি তালিবান শাসনে ধ্বংসপ্রাপ্ত হয়। অপর বিশ্ব ঐতিহ্যবাহী স্থান জামের মিনার বর্তমানে বিপন্ন হিসেবে চিহ্নিত।


text: নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:


title: নোয়াখালী পৌরসভা

text: নোয়াখালী পৌরসভা বাংলাদেশের নোয়াখালী জেলার অন্তর্গত একটি পৌরসভা।


title: নোয়াখালী পৌরসভা

text: নোয়াখালী সদর উপজেলার উত্তরাংশে নোয়াখালী পৌরসভার অবস্থান। এ পৌরসভার পশ্চিমে কাদির হানিফ ইউনিয়ন ও বিনোদপুর ইউনিয়ন, দক্ষিণে নোয়াখালী ইউনিয়ন, পূর্বে অশ্বদিয়া ইউনিয়ন ও নিয়াজপুর ইউনিয়ন এবং উত্তরে বেগমগঞ্জ উপজেলার একলাশপুর ইউনিয়ন অবস্থিত।


title: নোয়াখালী পৌরসভা

text: নোয়াখালী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।


title: বিশ্ব ঐতিহ্য কমিটি

text:
বিশ্ব ঐতিহ্য কমিটি ইউনেস্কোর বিশ্ব ঐতিহ্যবাহী স্থান নির্বাচন করে। এই কমিটির দায়িত্ব এটা বিশ্ব ঐতিহ্য কনভেনশন বাস্তবায়ন, বিশ্ব ঐতিহ্য তহবিল নিয়ন্ত্রণ এবং রাষ্ট্র পক্ষের অনুরোধের প্রেক্ষিতে বিশ্ব ঐতিহ্য তহবিল থেকে অর্থ সাহায্য প্রদান করা। এটি ২১টি রাষ্ট্র নিয়ে গঠিত এবং বিশ্ব ঐতিহ্য সাধারণ সভায় ৪ বছরের জন্য নির্বাচিত হয়।
বিশ্ব ঐতিহ্য কনভেনশন অনুযায়ী, একটি কমিটির সদস্যের মেয়াদ ছয় বছর, কিন্তু অন্য রাষ্ট্রকে সুযোগ করে দেয়ার জন্য অনেক রাষ্ট্র ৪ বছরের জন্য সদস্য হয়। ২০০৫ সালে ১৫তম বিশ্ব ঐতিহ্য কনভেনশনে সকল সদস্য সদস্য পদের মেয়াদ ৬ বছর থেকে ৪ বছর করার সিদ্ধান্ত নেয়।
বিশ্ব ঐতিহ্য কমিটি বছরে একবার মিলিত হয় এবং বিদ্যমান বিশ্ব ঐতিহ্যবাহী স্থান ব্যাবস্থাপনা নিয়ে আলোচনা করে এবং রাষ্ট্র থেকে নতুন মনোনয়ন গ্রহণ করে।


title: দেবেন্দ্র বিশু

text: দেবেন্দ্র বিশু (; জন্ম: ৬ নভেম্বর, ১৯৮৫) গায়ানার বারবিসের নিউ আমস্টারডাম এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ ডানহাতি লেগ-স্পিনার হিসেবে খেলছেন। পাশাপাশি নীচের সারিতে বামহাতে ব্যাটিং করেন। ঘরোয়া ক্রিকেটে বার্বাডোস ট্রাইডেন্ট, বারবিস, গায়ানা ক্রিকেট দলের প্রতিনিধিত্ব করেন।


title: দেবেন্দ্র বিশু

text: বাংলাদেশ, ভারত ও শ্রীলঙ্কায় অনুষ্ঠিত ২০১১ সালের ক্রিকেট বিশ্বকাপের মাধ্যমে তার একদিনের আন্তর্জাতিকে অভিষেক ঘটে। ঐ বিশ্বকাপে আঘাতপ্রাপ্ত ডোয়াইন ব্রাভো’র পরিবর্তে তার অন্তর্ভুক্তি ঘটেছিল। ১৭ মার্চ, ২০১১ তারিখে চেন্নাইয়ে ইংল্যান্ডের বিপক্ষে আন্তর্জাতিক ক্রিকেট অঙ্গনে তার অভিষেক হয়। খেলায় তিনি নির্ধারিত ১০ ওভারে ৩৪ রানের বিনিময়ে ৩ উইকেট দখল করেন। ভারতীয় উপমহাদেশের ধীরগতিসম্পন্ন পিচের সুবিধাদি নিয়ে বিভিন্ন ধরনের গতিতে বোলিং করে সফলকাম হন। কিন্তু তারপর থেকেই খেলার ছন্দ হারিয়ে ফেলেন। ফলশ্রুতিতে সুনীল নারাইন ও শেন শিলিংফোর্ডের দলে অন্তর্ভুক্তি ঘটে।


title: দেবেন্দ্র বিশু

text: সেন্ট লুসিয়ায় পাকিস্তানের বিপক্ষে টুয়েন্টি২০ আন্তর্জাতিকে প্রথমবারের মতো খেলতে নামেন। ৪ ওভারে ১৭ রান দিয়ে ৪ উইকেট পান ও দলকে ৭ রানের জয় এনে দেন। খেলায় তিনি ম্যান অব দ্য ম্যাচের পুরস্কার লাভ করেন। মার্চ, ২০১২ সালে দল নির্বাচকমণ্ডলী সফরকারী অস্ট্রেলিয়ার বিপক্ষে অনুষ্ঠিত ওডিআই সিরিজে তাকে বিশ্রামে রাখেন। আশা করা হয়েছিল যে, তিনি হয়তো টেস্টে অধিক কার্যকরী হবেন। কিন্তু একটিমাত্র টেস্টে অংশ নিয়ে ১৬৯ রানে মাত্র ১ উইকেট পান। ফলশ্রুতিতে মে, ২০১২ সালে অফ-স্পিনার শেন শিলিংফোর্ডকে ইংল্যান্ড সফরের জন্য মনোনীত করা হয়।


title: দেবেন্দ্র বিশু

text: ৪ জুন, ২০১৫ সালে রোজো’র উইন্ডসর পার্কে সফরকারী অস্ট্রেলিয়ার বিপক্ষে অনুষ্ঠিত ১ম টেস্টের ২য় দিনে ১ম ইনিংসে নিজস্ব সেরা ৬/৮০ লাভ করেন। এছাড়াও, প্রথম ওয়েস্ট ইন্ডিয়ান লেগ স্পিনার হিসেবে অস্ট্রেলিয়ার বিপক্ষে তিনি এ কৃতিত্ব অর্জন করেন। কিন্তু তার এ বোলিং পরিসংখ্যান স্বত্ত্বেও তার দল ৯ উইকেটের ব্যবধানে পরাজিত হয়।


title: দেবেন্দ্র বিশু

text: ২০১১ সালে তিনি আইসিসি’র বর্ষসেরা উদীয়মান খেলোয়াড়ের পুরস্কারে ভূষিত হন।


title: দার্শনিক নোটবই

text: দার্শনিক নোটবই () হচ্ছে ১৯১৪-১৬ সালে ভ্লাদিমির লেনিন লিখিত বই যেটি ১৯২৯ - ৩০ সালে প্রকাশিত হয়। এটি লেনিনের দার্শনিক কাজ সম্পর্কিত সারমর্ম ও মন্তব্যসমূহ দ্বারা সন্নিবেশিত। এটি কোনো পূর্ণাংগ গ্রন্থ নয়, খুব সম্ভব একটি দার্শনিক গ্রন্থ রচনার উদ্দেশ্যে প্রাথমিক উপাদান এবং তারই উপর অত্যন্ত সংক্ষেপে নানা মন্তব্য। এই গ্রন্থে তিনি হেগেল, ফয়েরবাক, কার্ল মার্কস এবং দেবোরিন সম্পর্কে মতামত প্রদান করেছেন। দ্বন্দ্বতত্ত্ব সম্পর্কে লেনিনের মন্তব্যসমূহ দ্বন্দ্ব ও বিপরীতের একত্ব প্রসঙ্গে সোভিয়েত এবং চীনা পাঠে প্রভাবশালী ভূমিকা পালন করে। লেনিনের নোটবইটি প্রায়ই পণ্ডিতদের দ্বারা তাঁর অপর গ্রন্থ "বস্তুবাদ ও অভিজ্ঞতাবাদী সমালোচনার" সাথে তুলনা করা হয়।


title: দার্শনিক নোটবই

text: নোটবইটির যথাযথ ব্যাখ্যা ১৯২০-এর দশকে সোভিয়েত ইউনিয়নে যান্ত্রিক বিতর্ক তৈরি করে এবং ১৯৬৪ সালে চীনে এক দুইয়ে বিভক্ত হয় বিতর্কে প্রধান ভূমিকা পালন করে।


title: সোডিয়াম আইসোটোপসমূহ

text: সোডিয়াম এর বিশটি স্বীকৃতপ্রাপ্ত আইসোটোপ রয়েছে, Na থেকে পর্যন্ত এবং দুইটি আইসোমার ( ও ) আছে।


title: সোডিয়াম আইসোটোপসমূহ

text: এরা দুইটি ব্যতীত অন্য সব আইসোটোপের একটি মিনিট এর কম অর্ধায়ু রয়েছে এবং বেশীরভাগেরই এক সেকেন্ডের কম অর্ধায়ু রয়েছে। সবচেয়ে কম স্থিতিশীল হল, এটির অর্ধায়ু সেকেন্ড।


title: সোডিয়াম আইসোটোপসমূহ

text: তীব্র নিউট্রন বিকিরণ প্রকটতা (যেমন একটি অনিয়ন্ত্রিত পারমাণবিক চেইন বিক্রিয়া দুর্ঘটনা থেকে) মানুষের রক্তরসে স্থিতিশীল কিছু কে তে পরিবর্তন করে। এই আইসোটোপের ঘনত্ব পরিমাপের মাধ্যমে ক্ষতিগ্রস্ত ব্যক্তির শরীরে নিউট্রন বিকিরণ মাত্রা নির্ণয় করা যায়।


title: সোডিয়াম আইসোটোপসমূহ

text:
সোডিয়াম-২২ একটি পজিট্রন নিঃসরণকারী আইসোটোপ, যার একটি সাতিশয় দীর্ঘ অর্ধায়ু রয়েছে। এটি পজিট্রন নির্গমন টোমোগ্রাফি এর জন্য পরীক্ষা-বস্তু এবং পয়েন্টা-সোর্স তৈরি করতে ব্যবহার করা হয়।সোডিয়াম-২৪ হল সোডিয়ামের গুরুত্বপূর্ণ আইসোটোপসমূহের মধ্যে একটি। এটি তেজস্ক্রিয় এবং সাধারণ সোডিয়াম-২৩ হতে উচ্চগতিসম্পন্ন নিউট্রন কণা দ্বারা আঘাতের মাধ্যমে তৈরী করা হয়। ১৫ ঘন্টা অর্ধায়ুর সহিত একটি ইলেক্ট্রন এবং দুইটি গামা রশ্মি নির্গমনের মাধ্যমে এ ক্ষয়প্রাপ্ত হয়। মানব দেহে প্রভাবের ক্ষেত্রে তীব্র নিউট্রন প্রবাহ রক্তের রক্তরস এর মধ্যে সৃষ্টি করে। এটির পরিমাণ পরিমাপ করে রোগীর শরীরে শোষিত বিকিরণ ডোজ নির্ধারণ করতে ব্যবহার করা হয়। রোগীর জন্য প্রয়োজনীয় চিকিৎসা পর্যায় নির্ধারণ করতে ইহা ব্যবহৃত হয়।
যখন সোডিয়াম-পটাসিয়াম মিশ্র ধাতু পারমাণবিক চুল্লির মধ্যে একটি শীতলীকারক হিসাবে ব্যবহার করা হয়, তখন তৈরি হয় যা শীতলীকারকটিকে তেজস্ক্রিয় করে তোলে। যখন ক্ষয় হতে শুরু করে তখন এটি শীতলীকারক এর মধ্যে ক্রমান্বয়ে ম্যাগনেসিয়াম তৈরী হবার কারণ হয়ে দাড়ায়।


title: অলাভজনক সংগঠন

text: অলাভজনক সংগঠন (এনপিও, এছাড়াও অ-ব্যবসায়িক সত্তা হিসাবে পরিচিত) হলো একটি সংগঠন যা উদ্দেশ্য বা লক্ষ্য অর্জন করতে সংগঠনের পরিচালক (বা সমতূল্য) কর্তৃক লাভ বা লভ্যাংশ হিসেবে উদ্বৃত্ত আয় বিতরণের পাশাপাশি উদ্বৃত্ত আয় ব্যবহার করে থাকে। এটি বিতরণ বাধ্যতা হিসাবে পরিচিত।


title: ইরেশ যাকের

text: ইরেশ যাকের বাংলাদেশের একজন চলচ্চিত্র অভিনেতা এবং টিভি অভিনয়শিল্পী। তার বাবা আলী যাকের এবং মা সারা যাকের দুজনই অভিনয়শিল্পী। তিনি অভিনেতা হিসেবে টেলিভিশনে বেশিরভাগ কাজ করেছেন, এছাড়া তিনি বেশ কয়েকটি চলচ্চিত্রে খলনায়কের চরিত্রেও অভিনয় করেছেন। ছুঁয়ে দিলে মন চলচ্চিত্রে অভিনয় করে শ্রেষ্ঠ খলচরিত্রে অভিনেতা বিভাগে তিনি ২০১৫ সালের জাতীয় চলচ্চিত্র পুরস্কার লাভ করেন।


title: ইরেশ যাকের

text: ইরেস ১৯৭৬ সালের ৬ নভেম্বর জন্ম গ্রহণ করেন। দুই ভাইবোনের মাঝে তিনি বড়। তার ছোট বোন শ্রেয়া সর্বজয়া। ইরেসের শৈশব বাংলাদেশেই কাটে। ১৯৯৪ সালের পরে তিনি উচ্চশিক্ষার জন্য বিদেশ গমন করেন। পড়াশুনা শেষে তিনি দেশে ফিরে আসেন এবং অভিনয়ে মনোনিবেশ করেন। ২০১৮ সালের ২ ফেব্রুয়ারি, তিনি মিম রশিদ এর সাথে বিবাহ বন্ধনে আবদ্ধ হন।


title: ইরেশ যাকের

text: ইরেশ যাকের ছোটবেলায় বাংলাদেশে পড়াশোনা করেন। তিনি স্কুলজীবন শেষ করেন ঢাকার স্কলাস্টিকা স্কুলে। এরপর উচ্চশিক্ষার জন্য আমেরিকাতে পাড়ি দেন। সেখানে তিনি গ্রিনেল কলেজে ভর্তি হন। অতঃপর সেই দেশেই অর্থনীতি বিষয়ে স্নাতক ডিগ্রি লাভ করেন।


title: আরাবিয়া ডেজার্টা

text: আরাবিয়া ডেজার্টা ("পরিত্যক্ত আরব", এছাড়াও আরাবিয়া ম্যাগণা (বড় আরব) নামেও পরিচিত) হল আরব উপদ্বীপের অভ্যন্তরের মরুময় অঞ্চল বোঝাতে ব্যবহৃত হওয়া একটি ল্যাটিন পদ। প্রাচীনকালে এই অঞ্চলে যাযাবর গোত্রদের আবাস ছিল এবং তারা সম্পদশালী অঞ্চল যেমন মেসোপটেমিয়া ও আরাবিয়া ফেলিক্সে আক্রমণ করত।


title: আরাবিয়া ডেজার্টা

text: আরাবিয়া ডেজার্টা হল রোমানদের বিভাগ অণুযায়ী আরবের তিনটি অঞ্চলের অন্যতম। বাকি অঞ্চলগুলো হল আরাবিয়া পেট্রাইয়া ও আরাবিয়া ফেলিক্স। অঞ্চলের নাম হিসেবে ১৯ ও ২০ শতকে এর জনপ্রিয়তা ছিল এবং চার্লস এম. ডটির "ট্রাভেলস ইন আরাবিয়া ডেজার্টা" (১৮৮৮) গ্রন্থে ব্যবহৃত হয়েছে।


title: শাই হোপ

text: শাই দিয়েগো হোপ (জন্ম: ১০ নভেম্বর, ১৯৯৩) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষণের দায়িত্ব পালন করে থাকেন ও সচরাচর তিন নম্বরে ব্যাটিং করে থাকেন শাই হোপ। ঘরোয়া ক্রিকেটে বার্বাডোসের পক্ষে খেলছেন। গত মৌসুমে প্রতিযোগিতার একমাত্র দ্বি-শতক হাঁকিয়ে সংশ্লিষ্টদের নজর কাড়েন।


title: শাই হোপ

text: ২০১৪-১৫ মৌসুমে সফরকারী ইংল্যান্ড দলের বিপক্ষে খেলার জন্য টেস্ট দলের সদস্য মনোনীত হন। অতঃপর ১ মে, ২০১৫ তারিখে ইংল্যান্ডের বিপক্ষে তার টেস্ট অভিষেক ঘটে। কিন্তু ১ম ইনিংসে অ্যান্ডারসনের বলে মাত্র ৫ রানে কুকের হাতে গ্লাভস বন্দী হন।


title: আরাবিয়া পেট্রাইয়া

text: আরাবিয়া পেট্রাইয়া (প্রভিন্সিয়া আরাবিয়া বা সাধারণভাবে আরাবিয়া বলেও পরিচিত) অঞ্চল ছিল ২য় শতাব্দীতে রোমান সাম্রাজ্যের সীমান্ত প্রদেশ। নাবাতীয় রাজ্য, দক্ষিণ লেভান্ট, সিনাই উপদ্বীপ ও উত্তরপশ্চিম আরব উপদ্বীপ নিয়ে এই অঞ্চল গঠিত ছিল। আরাবিয়া পেট্রাইয়া ছিল রোমানদের বিভাগ অণুযায়ী তিনটি আরব অঞ্চলের অন্যতম। বাকিগুলো হল আরাবিয়া ফেলিক্স ও আরাবিয়া ডেজার্টা।


title: কুতুবউদ্দিন বখতিয়ার কাকী

text:
"কুতুবুল আকতাব" হযরত খাজা সৈয়দ মুহাম্মদ কুতুবউদ্দিন বখতিয়ার কাকী () (জন্ম ১১৭৩-মৃত্যু ১২৩৫)
ছিলেন একজন মুসলিম সুফি সাধক। তিনি চিশতিয়া তরিকার সাধক ছিলেন। তিনি খাজা মঈনুদ্দীন চিশতীর শিষ্য এবং খলিফা ছিলেন। তার নামেই দিল্লীর বিখ্যাত কুতুব মিনার
উৎসর্গ করা হয়। শিষ্যত্ব গ্রহণ করার আগেই চিশতিয়া তরিকা শুধুমাত্র আজমির এবং নাগাউর এর মধ্যেই সীমাবদ্ধ ছিল। দিল্লিতে স্থায়ীভাবে এই তরিকাকে প্রতিষ্ঠায় তিনি গুরুত্বপূর্ণ ভুমিকা পালন করেন।
তাঁর দরগাহ (সমাধি) মেহরাউলের জাফর মহলের পাশেই অবস্থিত এবং পুরানো দরগাহ দিল্লিতে অবস্থিত, যেখানে তাঁর ওরশ পালিত হয়। ভারতের অনেক বিখ্যাত শাসক তাঁর ওরশ মহাসমারোহে উদযাপন করতেন। তাদের মধ্যে রয়েছেন কুতুবউদ্দিন আইবাক, ইলতুতমিশ যিনি কাকীর জন্য “ঘান্দাক কি বাউলি” নামে এক গভীর নলকূপ স্থাপন করেন, শের শাহ সুরি যিনি একটি বড় গেইট তৈরী করেন, বাহাদুর শাহ ১ যিনি দরগাহের পাশে মতি মসজিদ নির্মাণ করেন, ফারুকশিয়ার যিনি মার্বেলের স্ক্রিন এবং মসজিদ নির্মাণ করেন।
তাঁর সবচেয়ে বিখ্যাত শিষ্য এবং খলিফা হলেন ফরিদউদ্দিন গঞ্জেশকার যিনি আবার দিল্লির বিখ্যাত সাধক নিজামউদ্দিন আউলিয়ার পীর (সূফি গুরু)। নিজামউদ্দির আউলিয়ার শিষ্য হলেন
মুসলিম সুফি সাধক কবি আমির খসরু এবং নাসিরুদ্দিন চিরাগ-ই-দিল্লি এর পীর।


title: কুতুবউদ্দিন বখতিয়ার কাকী

text:
কুতুব উদ্দিন বখতেয়ার কাকি ৫৬৯ খ্রিস্টাব্দে দক্ষিণ কিরগিন্তানের "উশ" নামক স্থানে জন্মগ্রহণ করেন। ষোলতম শতাব্দিতে মোগল সম্রাট আকবরের উজির আবুল ফজল ইবনে মোবারক রচিত কুতুবউদ্দিনের জীবনী ‘‘আইন-ই- আকবর” তে উল্লেথ করা হয়, তাঁর পিতার নাম কামালুদ্দিন, কুতুবউদ্দিনের দেড় বছর বয়সে মৃত্যুবরণ করেন। খাজা কুতুবউদ্দিন এর আসল নাম বখতিয়ার এবং পরবর্তে কুতুবউদ্দিন নামটা দেয়া হয়। তিনি হোসাইন ইবনে আলী মাধ্যমে হয়ে হযরত মুহাম্মদ (দঃ) এর বংশের সাথে মিলিত হয়েছেন। তার মা, যিনি নিজেই একজন শিক্ষিত মহিলা ছিলেন, তাঁর শিক্ষার জন্য শাইখ আবু হিফসকে নিয়োগ দেন।
মঈনুদ্দিন চিশতি তার ভ্রমণের সময় যখন আউশ দিয়ে যাচ্ছিলেন,খাজা বখতিয়ার তাঁর হাতে বায়াত দান করেন এবং তাঁর থেকে খেলাফত গ্রহণ করেন। এভাবেই তিনি মঈনুদ্দিন চিশতির প্রথম খলিফা হিসেবে নিযুক্ত হন।


title: কুতুবউদ্দিন বখতিয়ার কাকী

text: দিল্লী সালতানাতের প্রতিষ্ঠাতা ইতুতমিশের (১২১১-১২৩৬) এর অবসরের সময় নিজ পীরের, মঈনুদ্দিন চিশতি, একান্ত ইচ্ছায় খাজা বখতিয়ার দিল্লিতে চলে যান এবং সেখানেই বসবাস করতে থাকেন। বখতিয়ারের আধ্যাত্বিক ক্ষমতা ও দক্ষতা এবং মানবতার অপার মহিমা অবলোকন করে প্রচুর মানুষ প্রায় তাঁর সাক্ষাত লাভে প্রতিদিনি আসা যাওয়া করতেন। তিনি এই আধ্যাত্বিক পথে সাধারণ মানুষকে বায়াত দানও শুরু করে দিয়েছিলেন।


title: কুতুবউদ্দিন বখতিয়ার কাকী

text:
ফলাফলের বা প্রতিদানের আশা না করে অভাবগ্রস্থদের সাহায্য করার মতাদর্শের বিশ্বাসী ছিলেন তিনি। তাঁর বিশিষ্ট শিষ্য, ফরিদউদ্দিন গঞ্জেশকার , তাঁকে কবচের (তাবিজ) বৈধতা নিয়ে প্রশ্ন করেন যেগুলো ছিল বির্তকিত কেননা এগুলো ইসলামে মূর্তিপূজার মত ধর্মীয় সমস্যার সৃষ্টি করতে পারে। এর উত্তরে কাকি বলেন, ইচ্ছা বা বাসনার পরিপূর্ণতা হওয়া কোন কিছুর উপর নির্ভর করে না, কবচ বা তাবিজে আল্লাহর নাম এবং তাঁর কথা বা আয়াত রয়েছে এবং এগুলো মানুষকে দেয়া যাবে।
সেমায় নিমগ্ন হয়ে তিনি চিশতিয়া তরিকার আধ্যাত্বিক সঙ্গীতের ঐতিহ্যকে বজায় রাখেন এবং আরো সমৃদ্ধ করেন। ধারণা করা হয় যে হিন্দু ধর্মে ভক্তি নিবেদনের সঙ্গীতের সাথে সুরের সমন্বয় করা হয়, যাতে স্থানীয় মানুষদের সাথে সর্ম্পক স্থাপনের সহায়ক হিসেবে কাজ করে এবং দুই সম্প্রদায়ের মাঝে পারষ্পরিক সমন্বয় সহজ হয়। ১৪ রবিউল আউয়াল ৬৩৩ হিজরীতে (২৭ নভেম্বর ১২৩৫ খ্রিস্টাব্দ) তিনি একটি সেমা মাহফিলে অংশগ্রহণ করেন যেখানে কবি আহমদ-এ-জাম নিম্নোক্ত পংক্তিটি গেয়ে শুনান:


title: কুতুবউদ্দিন বখতিয়ার কাকী

text:
খাজা বখতিয়ার কাকি এই আধ্যাত্বিক পঙক্তি দ্বারা এতটাই পরমান্দ লাভ করলেন যে তিনি ততক্ষণাৎ মূর্ছা গেলেন। ঐ আধ্যাত্বিক পরমান্দের মাঝেই চারদিন পর তিনি মৃত্যুবরণ করেন। তাঁর দরগাহ, (মাজার), দিল্লির মেহরুলে অবস্থিত কুতুব মিনার কমপ্লেক্সের নিকটে জাফর মহলের পাশে অবস্থিত।
তাঁর জোর নির্দেশ ছিল, মৃত্যুর পর তাঁর নামাজে জানাজার নেতৃত্ব সে ব্যক্তিই দিবেন, যিনি কখনও কোন হারাম কাজ করেননি এবং আসরের সালাত এর সুন্নত কখনও ছাড়েননি।


title: কুতুবউদ্দিন বখতিয়ার কাকী

text:
"কাকি" নামটি দিল্লীর দিল্লির একটি ঘটনার পর তাঁর উপাধি হিসেবে যুক্ত হয়। ঘটনাসুরে, তিনি তাদের চরম দরিদ্রতা, দারিদ্র সত্ত্বেও স্থানীয় রুটিওয়ালা থেকে ঋণ না নিতে তিনি তাঁর স্ত্রীকে নিষেদ করেন। পরবর্ তিনি স্ত্রীকে বলেন, যখনই প্রয়োজন হবে তখন ঘরের এক কোণা থেকে যেন "কাক" (এক ধরনের রুটি) নেন। এরপর, যখনই প্রয়োজন হত আশ্চর্জনকভাবে তারঁ স্ত্রী ঘরের কোণা থেকে "কাক" পেয়ে যেত। ইতিমধ্যে রুটিওয়ালা এটা ভেবে উদ্বিগ্ন হয়ে পড়ল যে, কেন খাজা ঋণ নেয়া বন্ধ করে দিল। তিনি চিন্তা করলেন হয়ত তিনি প্রায়শ খাজার সাথে রাগারাগি করতেন, সেজন্য খাজা ঋণ নেয়া বন্ধ করে দিয়েছেন। ফলে, রুটিওয়ালার স্ত্রী কুতুবউদ্দিনের স্ত্রীর কাছ থেকে এর কারণ জানতে চাইলেন। তিনি তাকে "কাক" এর আশ্চর্ জনক ঘটনাটি বর্ণা করলেন। এই গোপন রহস্যটি উন্মোচিত হওয়ার পর যদিও "কাক" আসা বন্ধ হয়ে যায়, ঐ দিন থেকে মানুষ কুতুবউদ্দিকে "কাকি" নামে সম্বোধিত করতে থাকে।
চিশতিয়া তরিকার অন্যান্য সাধকদের মত খাজা বখতেয়ার কাকি কোন আনুণ্ঠানিক মতবাদ প্রণয়ন করেননি। তিনি সবসময় মজলিসের আয়োজন করতেন যেখানে তিনি তরিকতের গোপন রহস্য তত্ত্ব নিজ শিষ্যদের কাছে উন্মোচিত করতেন। জনসাধারণের মধ্যে পরিচালিত এই মজলিসে যেসব বিষয়ের উপর জোর দেয়া হতে সেগেুলো হল- আত্ম-ত্যাগ ও বাসনা শূণ্য প্রেম, আল্লাহর উপর সম্পূর্ বিশ্বাস, সকল মানুষকে একইরূপ আচরণ করা এবং যঘাসাধ্য তাদের সাহায্য করাসহ ইত্যাদি। তাকে যেসব অর্ দান করা হত, তিনি সে দিনই ঐ অর্ দান করে দিতেন। ফলাফলের বা প্রতিদানের আশা না করে অভাবগ্রস্থদের সাহায্য করার মতাদর্কের বিশ্বাসী ছিলেন তিনি।


title: কুতুবউদ্দিন বখতিয়ার কাকী

text: সূফি সধক হিসেবে খাজা বখতেয়ার কাকি মানুষের উপর প্রচন্ডভাবে প্রভাব বিস্তার করতে থাকেন। তিনি তখনকার সরকারের সাথে জড়িত না থাকার নীতি অব্যাহত রাখেন। এটি দক্ষিণ এশিয়ার চিশতিয়া তরিকার সাধকদের পরম্পরা যে, তার মনে করেন শাসকগোষ্ঠী এবং সরকারের সাখে সম্পর্ তাদেরকে দুনিয়াবি চিস্তা ভাবনার মধ্যে ডুবিয়ে রাখতে পারে।


title: নয়াতন্ত্র

text:
নয়াতন্ত্র, নবতন্ত্র ( সংস্কৃত : नव, 'নতুন') বা তান্ত্রিক যৌনতা হল পারম্পরিক হিন্দু ও বৌদ্ধ তন্ত্রের আধুনিক পাশ্চাত্য প্রকরণ যা এক নয়া ধর্মীয় আন্দোলনের সংগেও কিছুটা জড়িত। একে আংশিক প্রাচীন পুঁথি ও মতবাদের ভিত্তি দিয়ে , এবং কিছুটা অনেকে তন্ত্রকে 'পবিত্র যৌনতা' নাম দিয়ে ব্যবহার করেন আর সহজীয়া অনুশীলনের মতও যোগ করেন। নবতন্ত্রে প্রথাগত ভারতীয় তন্ত্রের পুরো কাঠামো গ্রহণ করা হয় না, বিশেষ করে গুরু পরম্পরার নির্ভরতা।
১৯৬০ এর দশকে পাশ্চাত্যে তান্ত্রিক অনুশীলন এক নতুন মাত্রা পায় এর যৌন প্রক্রিয়াগুলির জন্য। ফলশ্রুতিতে, এর আধ্যাত্মিক অনুশীলনের প্রয়োজনীয় দিকগুলি অনেকক্ষেত্রে উপেক্ষিত হয়। তবে প্রচলিত তন্ত্রে এবং নয়া তন্ত্রে যৌনতার ভূমিকা সাংস্কৃতিক বৈচিত্র্যভেদে আলাদা আলাদা হয়। 'প্রাণী চুম্বকত্ব'এর মতো বিদ্যা নয়াতন্ত্রে নতুন মাত্রা পায়।


title: নয়াতন্ত্র

text: তন্ত্রের এই নয়া মতবাদের অনেক শিক্ষকই এতে যৌনতা এবং যৌন অভিজ্ঞতাগুলিকে 'পবিত্র কর্ম' বলে মনে করেন শিক্ষার্থীদের আধ্যাত্মিক স্তরের উন্নতির জন্য। এরা প্রায়শই কুণ্ডলিনী শক্তির জাগরণের কথা বলে থাকেন, মাতৃকাপূজা করে ষটচক্রকে সক্রিয় করে তোলার জন্য। এক্ষেত্রে, "তন্ত্র"কে যৌন ও প্রেমের সম্বন্ধ পূরণের মাধ্যম হিসাবে গণ্য করা হয়। অপরপক্ষে, আধুনিক তন্ত্রের প্রাঙ্গনে অনেক নিষ্ঠাবান পণ্ডিত ও শিক্ষক নিয়োজিত।


title: নয়াতন্ত্র

text: গুরু ভগবান শ্রী রজনীশ (যিনি পরে ওশো নামে পরিচিত হন) তন্ত্রকে শ্বাস-প্রশ্বাসের কৌশল, জৈব-শক্তি, যোগসাধনা, এবং অঙ্গ-মর্দনের সাথে মিলিয়ে তাঁর আশ্রমের শিষ্যদের শেখান। তিনি টাও, বৌদ্ধ ও অতীন্দ্রীয় দর্শনের উপর তান্ত্রিক মতাবলম্বী অনেক বই রচনা করেছেন। এগুলোর মধ্যে একটি হল "Tantra, The Supreme Understanding", যেখানে তিনি তিলোপা বিরচিত "মহামুদ্রা সঙ্গীত"-এর গূঢ় অর্থ বিশ্লেষণ করেছেন। এছাড়া "বিজ্ঞান ভৈরব"-এ রয়েছে ১১২ টি উপায় যেখানে নির্বাণ তত্ত্বের আলোচনা আছে গূহ্য সাধনামূলক গ্রন্থের বিভিন্ন বিষয়ের ফলাফলের উপর। তাঁর শিষ্যেরা এই মতাদর্শকে আরও এগিয়ে নিয়ে গেছেন।


title: নয়াতন্ত্র

text: ওশোর একজন শিষ্য মার্গট আনন্দ "আকাশনৃত্য" তন্ত্র নামে একটি বিদ্যালয় প্রতিষ্ঠা করেছেন। তাঁর লেখা বিভিন্ন বইয়ের মধ্যে হল "প্রতিদিনের পরমানন্দের বিদ্যা" এবং "যৌন জাদু বিদ্যা"। অপর এক আধুনিক তান্ত্রিকা ড্যানিয়েল ওডিয়ের, যিনি বিশ্বাস করেন যে, কামনা-বাসনা হল অতীন্দ্রীয় বা তুরীয় অবস্থায় পৌঁছানোর যুক্তিসিদ্ধ পথ। যৌন-বিশেষজ্ঞ এনি স্প্রিঙ্কলে এবং যৌনবিদ জোসেফ ক্রেমার হলেন 'পবিত্র যৌন অঙ্গ মর্দন'-এর দুজন অনুশীলনকারী। ১৯৯৭ সালে দেবরাহ্ আনাপল একটি 'জাতীয় প্রেম উদযাপন'-এর আয়োজন করে বলেন, "পবিত্র যৌনতার উপর এটি একটি আলাপ-আলোচনাসভা যেখানে বৌদ্ধ, সুফি, টাও, ইহুদি, পেগান, হিন্দু, শিন্টো, উইকান, ওকাল্ট, আমেরিকার আদিম জনজাতি, এবং আফ্রো-ক্যারিবিয়ান সংস্কৃতির তান্ত্রিক গুরুদের এক জায়গায় প্রথমবার নিয়ে আসা হল।"


title: নয়াতন্ত্র

text: জর্জ ফিউয়ারস্টেন, একজন জার্মান ভারতবিদ , যিনি তন্ত্রে দীক্ষিতও, তাঁর "তন্ত্র :পরমানন্দ লাভের পথ": বইয়ের শেষে উল্লেখ করেন,"অনেকেই নয়া তান্ত্রিক মতবাদে আকৃষ্ট হয় এতে লৈঙ্গিক যৌন-উত্তেজনা ও আনন্দ আস্বাদনের জন্য, যেহেতু এতে আধ্যাত্মিক অনুভূতি জাগরণের লক্ষ্যে আবেগঘন অবস্থার দরকার হয়। আমরা যদি ভারতে তন্ত্রের ইতিহাস সম্বন্ধে আরও ভালভাবে অবগত হতাম , তাহলে প্রত্যেক প্রজন্মের জন্য একটা তুলনামূলক পরিস্থিতি তৈরী হতে পারত।"


title: নয়াতন্ত্র

text:
তিনি আরও বলেন , "আজকাল তন্ত্রের তর্জমা বেশীরভাগ ক্ষেত্রেই পুস্তকের আকারে পাওয়া যায়...
যা হবু তান্ত্রিকদের নিজ নিজ মতাদর্শমূলক অনুষ্ঠানাদি করার সুযোগ করে দিচ্ছে, যেটাকে তারা খুব সহজেই তন্ত্রের নামে চালাতে পারে। "


title: রেনকোজি মন্দির

text: জি. ডি. খোসলা কমিশনের বয়ান অনুযায়ী, ১৯৪৫ খ্রিস্টাব্দের ১৮ই আগস্ট তাইহোকু সেনা হাসপাতালে সুভাষচন্দ্র বসুর মৃত্যুর পর তাঁর অস্থিভস্ম তাইপেই শহরে একটি বাক্সে রাখা হয়। রেনকোজি মন্দিরে অন্তিম সংস্কারের জন্য এই অস্থিভস্ম আনা হলে মন্দিরের প্রধান মোচিজুকি মন্দিরের তত্ত্বাবধানে এই ভস্ম রেখে দিতে সম্মত হন। ১৯৪৫ খ্রিস্টাব্দের ১৮ই সেপ্টেম্বর রাত আটটায় সুভাষচন্দ্র বসুর অস্থিভস্মের শেষকৃত্য সম্পন্ন হয়। ১৯৫৭ খ্রিস্টাব্দের অক্টোবর মাসে ভারতের প্রধানমন্ত্রী জওহরলাল নেহরু এই মন্দির পরিদর্শন করেন। পরের বছর ভারতের রাষ্ট্রপতি রাজেন্দ্র প্রসাদ ও ১৯৬৯ খ্রিস্টাব্দে ভারতের প্রধানমন্ত্রী ইন্দিরা গান্ধী এই মন্দির পরিদর্শন করেন।


title: শ্রীজাত

text:
বাংলা ভাষার আধুনিক যুগের কবিদের মধ্যে শ্রীজাত অন্যতম। সম্পূর্ণ নাম "শ্রীজাত বন্দ্যোপাধ্যায়"। জন্ম ২১ ডিসেম্বর, ১৯৭৫। জন্মস্থান কলকাতা। শ্রীজাত আনন্দ পুরস্কারে (২০০৪) ভূষিত হয়েছেন তাঁর "উড়ন্ত সব জোকার" কবিতার বইয়ের জন্য। তাকে বিংশ শতাব্দীর অন্যতম বাঙালি নোবেল মনোনয়ন প্রত্যাশী হিসেবে গন্য করা হয়।বাংলা কবিতায় অতিজাগতিক মাত্রা সন্নিবেশ করার জন্য পশ্চিমবঙ্গ সরকার তাকে পদ্মশ্রী খেতাবে ভূষিত করে।
তিনি বর্তমানে ফেসবুকেও সক্রিয় আছেন। এই সোশ্যাল নেটওয়ার্কিং সাইটের মাধ্যমে তিনি বিভিন্ন সাম্প্রতিক ঘটনাবলীর সম্পর্কে নিজের অভিমত ব্যক্ত করেছেন এবং ফেসবুকেও তিনি প্রবল জনপ্রিয় হয়ে উঠেছেন।
শ্রীজাত-এর উল্লেখ্য কাজের মধ্যে "উড়ন্ত সব জোকার" বিশেষভাবে উল্লেখ্য। এছাড়াও আছে "ছোটদের চিড়িয়াখানা" (২০০৫), "বর্ষামঙ্গল" (২০০৬), "অকালবৈশাখী" (২০০৭), "বোম্বে টু গোয়া" (২০০৭)," কর্কটক্রান্তির দেশ "(২০১৪), ইত্যাদি।


title: শ্রীজাত

text: শালিমারে সংঘাত (উপন্যাস)


title: শ্রীজাত

text:
শ্রীজাত কবিতার পাশাপাশি বিভিন্ন ছবির গান রচনা করেছেন।
২০০৪ সালে "উড়ন্ত সব জোকার" বইয়ের জন্য আনন্দ পুরস্কার।


title: রঘুনাথ গোস্বামী

text: রঘুনাথ গোস্বামী (১৯৩১-১৯৯৫) একজন বিশিষ্ট ভারতীয় গ্রাফিক ডিজাইনার। যদিও এটাই তাঁর একমাত্র পরিচয় নয়। তিনি ছিলেন বহুমুখি প্রতিভার অধিকারী। রঘুনাথ ভারতের প্রথম পাপেট চলচ্চিত্র তৈরি করেন, যা শ্রেষ্ঠ শিশু চলচ্চিত্র হিসেবে প্রধানমন্ত্রীর স্বর্ণপদক পুরস্কার লাভ করে। রঘুনাথ বহু গ্রন্থের প্রচ্ছদও এঁকেছেন।


title: রঘুনাথ গোস্বামী

text: ১৯৩১ সালের ১৩ই জানুয়ারি হাওড়ার সাঁতরাগাছিতে মামারবাড়ি ভট্টাচার্য পরিবারে রঘুনাথ জন্মগ্রহণ করেন। রঘুনাথরা ছিলেন হুগলী জেলার শ্রীরামপুরের বিখ্যাত গোস্বামী পরিবারের বংশধর। পিতা উপেন্দ্রনাথ গোস্বামী মেধাবী ছাত্র ছিলেন। মা রাণীবালা দেবী ছিলেন গৃহবধূ। রঘুনাথের ছোটবেলা অতিবাহিত হয় মামার বাড়িতে। এরপর মামারবাড়ি ছেড়ে দক্ষিণ কলকাতার কালীঘাটে সদানন্দ রোডে চলে আসেন। কিছুদিন পর চলে যান উত্তর কলকাতার পাইকপাড়ায় রাণী হর্ষমুখী রোডে। এখানেই এক বন্ধুর মামা শৈলেন্দ্রনাথ গঙ্গোপাধ্যায়-এর সংস্পর্শে এসে তিনি শিল্প-সংস্কৃতির প্রতি আকৃষ্ট হন।


title: রঘুনাথ গোস্বামী

text:
রঘুনাথ গোস্বামীর কর্মজীবন শুরু হয় বুক ডিজাইনার, ইলাস্ট্রেটর ও গ্রাফিক ডিজাইনার হিসেবে। সেই সঙ্গে বই-এর প্রচ্ছদ শিল্পীও ছিলেন। জে ওয়াল্টার থমসন কোম্পানীতে বিজ্ঞাপনের ডিজাইনিং-এর কাজ করতেন। এখানে তিনি ছিলেন আর্ট ডিরেক্টর। এরপর এভারেস্ট অ্যাডভার্টাইজিং সংস্থাতেও চাকুরী করেন। ১৯৬০ সালে ক্রিয়েটিভ আর্ট ডিরেক্টর হিসেবে স্বাধীনভাবে কাজ করার উদ্দেশে চাকুরি ছেড়ে দিয়ে শুরু করেন ‘আর গোস্বামী অ্যান্ড অ্যাসোসিয়েটস’(RGA) নামে একটি সংস্থা। গ্রাফিক ডিজাইন, ইন্টিরিয়র ডিজাইন, এক্‌সিবিশন ডিজাইন, আর্কিটেক্‌চারাল ডিজাইন, প্রোডাক্ট ডিজাইন, কমিউনিকেশন, অ্যানিমেশন, টীচিং এইড্‌স ইত্যাদি ডিজাইনের সর্ব দিকে তিনি অনায়াসে তিনি পদচারণা করেছেন।
১৯৫২ সালে উত্তর কলকাতার পাইকপাড়ায় রাণী হর্ষমুখী রোডে হেনা দাশগুপ্ত, দিলীপ ভৌমিক ও শান্তিরঞ্জন পাল-কে নিয়ে তিনি দি পাপেটস ক্যালকাটা (সংস্থাটির সম্পূর্ণ নাম এটি হলেও পরবর্তী ক্ষেত্রে সুবিধার জন্য আমরা কেবলমাত্র দি পাপেট্‌স্ নামটিই ব্যবহার করব) নামে সংস্থা প্রতিষ্ঠা করেন। এই সংস্থাই এদেশে নন্-ট্রাডিশনাল পাপেটের চর্চা শুরু করে। দি পাপেটস-এর অফিস ছিল ৬ নং হেস্টিংস স্ট্রিট(অধুনা কিরণ শঙ্কর রায় রোড), ক্যালকাটা-১। ১৯৬০ সালে এই পথেই ‘হট্টগোল বিজয়’ নামে একটি রঙীন পাপেট ফিল্ম তৈরি করেন। এটি ভারতের প্রথম পাপেট চলচ্চিত্র। গল্পটিও রঘুনাথের লেখা। যা ১৯৬১ সালে শ্রেষ্ঠ শিশু চলচ্চিত্র হিসেবে প্রধানমন্ত্রীর স্বর্ণপদক পুরস্কার লাভ করে।
অংশুমান বন্দ্যোপাধ্যায় আনন্দবাজার পত্রিকায়(৩০জুন,১৯৯৭) ‘বিজ্ঞাপনে যাঁরা এনেছিলেন বাঙালিয়ানা’ শিরোনামে লিখেছিলেন --- “অন্নদা মুন্সী থেকে শুরু করে, সত্যজিৎ রায়, ও সি গাঙ্গুলি, মাখন দত্তগুপ্ত, রণেন আয়ন দত্ত বা রঘুনাথ গোস্বামী--- কারও পরিচয়ই কেবল বিজ্ঞাপন-কুশলী হিসাবে নয়। এঁরা বিজ্ঞাপনের সঙ্গে এনেছিলেন চারুকলাবিদ্যা, সাহিত্য,সঙ্গীত, চলচ্চিত্র এবং সর্বোপরি বাঙালিয়ানার ঐতিহ্য। তাঁদের কাজের মধ্যে ফুটে উঠেছিল কলকাতার সংস্কৃতি’’।
বহু গ্রন্থের তিনি প্রচ্ছদ করেছেন। মনে রাখতে হবে কোনো শিক্ষা ছাড়াই কেবলমাত্র দেখতে দেখতে কমার্শিয়াল আর্টের শিক্ষা লাভ করেন। রাতে কলেজে পড়তে পড়তে বই-এর প্রচ্ছদপট আঁকা আর বুক ইলাস্ট্রেশনের কাজ করতেন। মিত্র ও ঘোষ পাব্লিশার্স থেকে প্রকাশিত বিভূতিভূষণ বন্দ্যোপাধ্যায়ের ‘ইছামতী’, ‘কুশল পাহাড়ী’ উপন্যাসের প্রচ্ছদও তাঁর করা।
পোষাকী পুরস্কার তাঁর ঝুলিতে দুটি। একটি আকাদেমী পুরস্কার; পান ১৯৯৩ সালে। পুতুল নাটকের জন্য তাঁকে এই স্মমান প্রদান করা হয়। ১৯৯১-১৯৯২ সালের জন্য এই পুরস্কার দেওয়া হয়। তৎকালীন রাজ্যপাল রঘুনাথ(কে ভি রঘুনাথ রেড্ডি) আর এক রঘুনাথের হাতে পুরস্কারটি তুলে দেন। দ্বিতীয় পুরস্কার; প্রধানমন্ত্রীর স্বর্ণপদক লাভ করেন ১৯৬১ সালে ‘হট্টগোল বিজয় পালার জন্য’। রামকৃষ্ণ-বিবেকানন্দ ভাবধারায় শিল্পসৃষ্টির জন্য ১৯৮১ সালে রামকৃষ্ণ-বিবেকানন্দ আশ্রম(হাওড়া)-এর পক্ষ থেকে ১৯৮১ সালে নিবেদিতা শিল্প পুরস্কার পান। ১৯৯৪ সালে ষড়ভূজ সংস্থার পক্ষ থেকে মূকাভিনয় ও লোকনাট্য পুরস্কার পান। এছাড়াও নানা প্রতিষ্ঠান থেকে সম্বর্ধনা ও পুরস্কার পেয়েছেন।


title: ফালাক শাবির

text: ফালাক শাবির (জন্ম: ডিসেম্বর ২৭, ১৯৮৫) একজন পাকিস্তানি সঙ্গিত তারকা এবং গায়ক।তিনি ২০১২ সালে তার একক অ্যালবাম "রোগ" এর দ্বারা সঙ্গিত অঙ্গনে নিজের যাত্রা শুরু করেন।তিনি তার এই অ্যালবাম এর দ্বারা ব্যাপক জনপ্রিয়তা পান।পরবর্তিতে "জুদা" এবং চলচ্চিত্রতে সাজনা,মেরা মান এবং জুদাই এর মত অনেক দর্শকশ্রুত গান গান।


title: ফালাক শাবির

text: ফালাক ২৭শে ডিসেম্বর,১৯৮৫ সালে করাচির একটি পাঞ্জাবি পরিবারে জন্মগ্রহন করেন।পরে কিছু পারিবারিক কারণে তার পরিবার করাচি থেকে লাহোর চলে আসে।সেখানে তার বাবার ব্যবসা ছিল


title: ফালাক শাবির

text: ফালাকের প্রথম ভিডিও 'রোগ' ২০০৮ সালে ইউটিউব এ ছাড়া হয়।এটি ব্যাপক জনপ্রিয়তা পায় এবং পরবর্তিতে টিএমএ অ্যাওয়ার্ডের জন্য মনোনয়ন পায়।তার দ্বিতীয় একক "তেরা সাথ হো" এমটিভি অ্যাওয়ার্ডের জন্য মনোনয়ন পেয়েছিল এবং তার এই অ্যালবাম এর গান "সেভেন ওয়েলকাম টু লন্ডন" ছবিতে অন্তর্ভুক্ত হয়।


title: মালদ্বীপে ইসলাম

text: সুন্নি ইসলাম মালদ্বীপের রাষ্ট্রীয় ধর্ম এবং ২০০৮ সালের সংবিধানের ৯ ধারার ডি অনুচ্ছেদের একটি সংশোধনীতে বলা হয় "কোন অমুসলিম মালদ্বীপের নাগরিকত্ব পাবে না।"। ১২তম শতাব্দীতে এই দ্বীপটি বৌদ্ধ ধর্ম থেকে ধর্মান্তরিত হয়ে ইসলাম ধর্মে প্রবেশ করে এবং স্থানীয় জনগোষ্ঠী কার্যকরভাবে সবাই মুসলমান। মরক্কোর পরিব্রাজক ইবনে বতুতার মতে, মালদ্বীপে ইসলাম্ এসেছে এজিনসিুন্নি মুসলিম পরিব্রাজকের দ্বারা যার নাম আবু আল বারাকাত ডিনি মরক্কো থেকে এসেছিলেন।


title: মালদ্বীপে ইসলাম

text: মালদ্বীপের আইনে ইসলামের সুস্পষ্ট প্রভাব রয়েছে। ইসলামের প্রথাগত শরীয়াহ আইন অনুযায়ী মালদ্বীপের মৌলিক আইন প্রণীত হয় যা রাষ্ট্রপতি, অ্যাটর্নি জেনারেল, স্বরাষ্ট্র মন্ত্রণালয়, এবং মজলিস কর্তৃক স্থানীয়দের কাছে ব্যাখ্যা করা হয়। ইসলাম অধ্যুষিত এই দ্বীপে, মিস্কি বা মসজিদ হচ্ছে ইসলাম চর্চার প্রধানতম স্থান।


title: পত্রিকা

text: ম্যাগাজিন বা পত্রিকা হলো একধরনের সাময়িক প্রকাশনা যা মুদ্রণ অথবা বৈদ্যুতিক মুদ্রণ (বৈদ্যুতিক বা অনলাইনে প্রকাশিত ম্যাগজিন মুলত অনলাইন ম্যাগাজিন) মাধ্যমে সাধারনত নির্দিষ্ট সময়-অন্তর প্রকাশিত হয়ে থাকে। ম্যগাজিন নির্ধারিত সময়ে বৈচিত্র্যপূর্ণ বিষয়বস্তুর প্রকাশ করে। সাধারণত বিজ্ঞাপন, বিনিময় মূল্য, এবং পূর্বে পরিশোধিত সাবস্ক্রিপশন অর্থ, অথবা এই তিনের সমন্বয়ে ম্যাগাজিনের আর্থিক ব্যবস্থা গড়ে উঠে ও ম্যাগাজিন প্রকাশ নিশ্চিত হয়। বুৎপত্তিগত অর্থে, "ম্যাগাজিন" শব্দটি সংগ্রহ বা সংগ্রহস্থল নির্দেশ করে। তবে, প্রকাশনা মাধ্যমে একে অনুচ্ছেদ বা নিবন্ধের সংগ্রহ বলা হয়ে থাকে।


title: পত্রিকা

text: ম্যাগাজিনের বিতরণ চলতে পারে মেইলে; বিক্রিত হয় নিউজস্ট্যান্ডে, বইয়ের দোকানসমুহে, বা অন্যন্য বিক্রয় কেন্দ্রে। তবে কিছু কিছু নির্ধারিত স্থানে বিনামূল্যেও বিতরণ করা হয়। সাবক্রিপশন বিজনেস মডেলে বিতরণ ব্যবস্থাকে প্রধানত তিনটি শ্রেণীতে বিভক্ত করা হয়েছে।


title: পত্রিকা

text: পেইড সার্কুলেশন মডেলে, ম্যাগাজিন বিক্রিত হয় প্রতি সংখ্যা বা ইস্যু ভিত্তিতে অথবা সাবস্ক্রিপশনের মাধ্যমে, যাতে বিনিময়মূল্য মাসিক বা বাৎসরিক প্রদান করা হয় এবং ম্যাগাজিনও ডাকযোগে প্রেরিত হয়। যুক্তরাজ্যের "প্রাইভেট আই" যার একটি ভাল দৃষ্টান্ত।


title: পত্রিকা

text: বিতরণের এই মাধ্যমটিতে ম্যগাজিনের কোন প্রচ্ছদমূল্য থাকেনা, রাস্তায় বা উডোজাহাজে্র যাত্রাপথে এই ধরনের ব্যবস্থায় বিতরণ কার্যক্রম পরিচালত হয়। যুক্তরাজ্য এবং অস্ট্রেলিয়ার "টিএনটি ম্যাগাজিন" নন-পেইড বিতরণের উদাহরণ।


title: পত্রিকা

text: বাণিজ্য পত্রিকাসমুহ (কলকারখানা ভিত্তিক সাময়িকীসমুহ) বিতরণের এই পদ্ধতি অনুসরন করে বিশেষ জরিপের মাধ্যমে তাদের মনোনীত পাঠকদের কাছে বিনামূল্যে ম্যাগাজিন বিতরণ করে থেকে। এই মডেলটি ব্যপকভাবে ব্যবহৃত হতো ওয়ার্ল্ড ওয়াইড ওয়েব উত্থানের পূর্বে, তবে কিছু কিছু প্রতিষ্ঠান এখনো এটি অনুসরণ করে চলছে। উদাহরণ হিসেবে যুক্তরাজ্যের, কম্পিউটার-শিল্প ম্যগাজিন, "কম্পিউটার উইকলি" ও "কম্পিউটিং", এবং আর্থিকখাতের, "ওয়াটারস ম্যাগাজিন" উল্লেখযোগ্য। এছাড়া বিশ্ব মিডিয়া শিল্পে ভালো উদাহরণ হতে পারে "ভিডিওএজ ইন্টারন্যাশনাল।


title: জন হ্যারিসন

text: জন হ্যারিসন (– ২৪ মার্চ ১৭৭৬) ছিলেন একজন প্রথাগত ইংরেজ ছুতোর এবং ঘড়িনির্মাতা ।


title: আদর্শ হিন্দু হোটেল

text: আদর্শ হিন্দু হোটেল বিখ্যাত কথাসাহিত্যিক বিভূতিভূষণ বন্দোপাধ্যায় রচিত একটি সামাজিক উপন্যাস। এর প্রকাশকাল ১৯৪০। ইংরেজ সময়ের পটভূমিতে এ উপন্যাসে লেখক তৎকালীন ব্রাহ্মণ সমাজের একজন 'রাঁধুনী বামুণ', হাজারী দেবশর্মার জীবনকথা সুনিপুণ ভাবে তুলে ধরেছেন।


title: কৃষি মন্ত্রণালয় (বাংলাদেশ)

text: কৃষি মন্ত্রণালয় গণপ্রজাতন্ত্রী বাংলাদেশ সরকারের একটি কৃষিবিষয়ক মন্ত্রণালয় যা বাংলাদেশ সচিবালয়ের ৪ নম্বর ভবনের ৫ম ও ৬ষ্ঠ তলায় অবস্থিত। মন্ত্রণালয়টি ৭টি উইংয়ের সমন্বয়ে গঠিত যা নীতি নির্ধারন, পরিকল্পনা প্রণয়ন, তদারকী ও প্রশাসনিক ব্যবস্থাপনার দায়িত্বসমূহ সম্পাদন করে থাকে। সরকারের কৃষি সম্পর্কিত বিভিন্ন নীতি ও পরিকল্পনা বাস্তবায়নের জন্য অধিদপ্তর/দপ্তর/সংস্থা রয়েছে। একজন মন্ত্রীর নেতৃত্বে একজন সচিব, দুই জন অতিরিক্ত সচিব, সাত জন যুগ্ম-সচিব, একজন যুগ্ম-প্রধান এবং কয়েকজন উপ-সচিব, উপ-প্রধান, সিনিয়র সহকারী সচিব, সিনিয়র সহকারী প্রধান, সহকারী সচিব, সহকারী প্রধান, কৃষি অর্থনীতিবিদ, গবেষণা কর্মকর্তা কর্মরত আছেন।


title: কৃষি মন্ত্রণালয় (বাংলাদেশ)

text: কৃষি সম্প্রসারণ অধিদপ্তর বাংলাদেশে কৃষি বিষয়ক সেবা প্রদান কারী সর্ববৃহৎ সরকারি প্রতিষ্ঠান। এই অধিদপ্তরের দায়িত্ব হলো সকল শ্রেণির চাষিদেরকে তাদের চাহিদা ভিত্তিক ফলপ্রসূ ও কার্যকর সম্প্রসারণ সেবা প্রদান করা যাতে তারা তাদের সম্পদের সর্বোত্তম ব্যবহার করে স্হায়ী কৃষি ও আর্থ-সামাজিক উন্নয়নে অবদান রাখতে পারে। কৃষি সম্প্রসারণ অধিদপ্তরের মূল কাজ কৃষি উৎপাদন বৃদ্ধি করা, মানব সম্পদ উন্নয়ন ও কৃষি বিষয়ক প্রযুক্তি হস্তান্তর কার্যক্রম পরিচালনা করা।


title: কৃষি মন্ত্রণালয় (বাংলাদেশ)

text: ক্ষুদ্রসেচ কার্যক্রমে এক বৈপ্লবিক ভূমিকা পালনের লক্ষ্যে ১৯৬১ সালে বাংলাদেশ কৃষি উন্নয়ন কর্পোরেশন প্রতিষ্ঠিত হয়। বিংশ শতাব্দীর আশির দশকের মাঝামাঝি থেকে সরকার কৃষি উপকরণ পরিচালনা, সংগ্রহ ও সরবরাহ কার্যক্রম দ্রুততার সঙ্গে সংকুচিত করা শুরু করে। প্রথমে কীটনাশক, অব্যবহিত পরেই সার এবং বিএডিসি’র ক্ষুদ্রসেচের সকল কার্যক্রম প্রত্যাহার করা হয়। শুধুমাত্র বিএডিসিতে আশিংকভাবে বিশেষ ধরনের কতিপয় বীজ উৎপাদন ও সরবরাহ কার্যক্রম বহাল থাকে।


title: রিচার্ড অস্টিন

text: রিচার্ড আর্করাইট অস্টিন (জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জামাইকার কিংসটনে জন্মগ্রহণকারী ওয়েস্ট ইন্ডিজের ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। বহুমূখী ক্রীড়া প্রতিভার অধিকারী রিচার্ড অস্টিন একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জামাইকার পক্ষে খেলেছেন তিনি।


title: রিচার্ড অস্টিন

text: ২১ মার্চ, ১৯৭৫ তারিখে মন্টেগো বে এলাকার জারেট পার্কে ত্রিনিদাদ ও টোবাগো দলের বিপক্ষ তাঁর প্রথম-শ্রেণীর ক্রিকেটে অভিষেক ঘটে। ঐ খেলায় তিনি ০ ও ৭৪ রান সংগ্রহের পাশাপাশি ৩৪ রানে ৩ উইকেট দখল করেন। এর পরপরই তিনি জামাইকা অনূর্ধ্ব-১৯ দলে প্রতিনিধিত্ব করেন। ২২ ফেব্রুয়ারি, ১৯৭৬ তারিখে কেনসিংটন ওভালে বার্বাডোসের বিপক্ষে লিস্ট এ ক্রিকেটে প্রথমবারের মতো অংশগ্রহণ করেন। ব্যাটিং উদ্বোধনে নেমে ৩ রান তোলেন ও দুই ওভারে ৭ রান দিয়ে কোন উইকেট পাননি। ১৯৭৮ সালে ল্যাঙ্কাশায়ার লীগে চার্চ ক্রিকেট ক্লাব ও ১৯৮২ সালে এনফিল্ড ক্রিকেট ক্লাবে খেলেন।


title: রিচার্ড অস্টিন

text: ব্যাটিংয়ে ধারাবাহিকতা বজায় রাখায় তৎকালীন শক্তিশালী ওয়েস্ট ইন্ডিজ দলে খেলার সুযোগ পান তিনি। ১৯৭৭ সালে ক্যারি প্যাকারের বিশ্ব সিরিজ ক্রিকেটে যোগদানের প্রস্তাব পান ও তিনি তা সাদরে গ্রহণ করেন। মার্চ, ১৯৭৮ সালে সফরকারী অস্ট্রেলিয়া দলের বিপক্ষে সিরিজের প্রথম দুই টেস্টে ২, ২০ ও ০/৫ লাভ করেন। বোর্দা ক্রিকেট গ্রাউন্ডে অনুষ্ঠিত তৃতীয় টেস্টেও দলে অন্তর্ভুক্ত থাকলেও বিশ্ব সিরিজের ক্রিকেটার ডেসমন্ড হেইন্স ও ডেরেক মারে’র সাথে তাঁকেও বাদ দেয়া হয়। তাদের বাদ দেয়ার প্রতিবাদে বিশ্ব সিরিজের বেশ কয়েকজন খেলোয়াড় টেস্ট বয়কট করে।


title: রিচার্ড অস্টিন

text: ১৯৭৭ থেকে ১৯৭৯ মেয়াদকালে বিশ্ব সিরিজ ক্রিকেটে অংশ নেয়ার ফলে তাঁকে আর ওয়েস্ট ইন্ডিজ দলে ঠাঁই দেয়া হয়নি। ফলে তিনি লরেন্স রো’র নেতৃত্বাধীন ওয়েস্ট ইন্ডিজ দলের বিদ্রোহী সদস্যরূপে ১৯৮২ থেকে ১৯৮৪ মেয়াদকালে দুইবার দক্ষিণ আফ্রিকা গমন করেন। পরবর্তীতে ২০ জুন, ২০১১ তারিখে জামাইকার ক্রিকেটের উন্নয়ন সংঘ, ক্যারিবিয় দ্বীপপুঞ্জসহ ও বহিঃবিশ্বের কাছে ঐ সময়কার দূর্বল দলের পক্ষে ক্ষমা প্রার্থনা করেন।


title: রিচার্ড অস্টিন

text: ক্রিকেট খেলা থেকে অবসর নেয়ার পর মাত্রাতিরিক্ত মদ্যপান ও নিষিদ্ধ মাদকের দিকে ঝুঁকে পড়েন এবং গৃহহীন হন। ৭ ফেব্রুয়ারি, ২০১৫ তারিখে তাঁর দেহাবসানের কথা ঘোষণা করা হয়।


title: ইসলামি দৃষ্টিকোণ হতে পুণ্য

text:
ইসলামে পুণ্য (সওয়াব) হল ইসলামী নীতিশাস্ত্রের একটি প্রধানতম গুরুত্বপূর্ণ অংশ। প্রায়শই, তাকওয়াকে পুণ্যের সমার্থক বলে চিহ্নিত করা হলেও প্রকৃতপক্ষে ইসলামে পুণ্য অপেক্ষাকৃতভাবে একটি ভিন্ন ও বিস্তৃত সংজ্ঞাকে নির্দেশ করে।
কুরআনে পুণ্য সংজ্ঞায়িত হয়েছে এভাবে:


title: ইসলামি দৃষ্টিকোণ হতে পুণ্য

text:
হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত:
ওয়াবিসা বিন মাবাদ হতে বর্ণিত:


title: ২০১২ দিল্লি গণধর্ষণ

text: ২০১২ সালের দিল্লি গণধর্ষণের ঘটনাটি দিল্লির মুনিরকা এলাকায় ২০১২ সালের ১৬ ডিসেম্বরের রাতে ঘটা একটি গনধর্ষণ এবং মারাত্মক হামলার ঘটনা ছিল। ঘটনাটি একজন ২৩ বছর বয়সী ফিজিওথেরাপি ইন্টার্ন জনৈকার সাথে ঘটেছিলো, যার নাম জ্যোতি সিংহ পান্ডে; তিনি যখন তার ছেলেবন্ধু অন্দ্র প্রতাপ পান্ডের সাথে একটি বেসরকারি বাসে ভ্রমণ করছিলেন তখন তাকে পিটুনি দেওয়া হয় এবং তারপর তাকে গনধর্ষণ করা হয়। ঐ বাসে চালকসহ আরো ৬ জন ছিলেন যাদের প্রত্যেকেই পান্ডেকে ধর্ষণ করে এবং তার বন্ধুকে পিটুনি দেয়। হামলার তেরো দিন পর, তাকে জরুরী চিকিৎসার জন্য সিঙ্গাপুরের একটি হাসপাতালে স্থানান্তর করা হয়, কিন্তু দুই দিন পর তিনি তার আঘাতের প্রতিক্রিয়ায় মারা যান। এই ঘটনাটি ভারত এবং ভারতের বাইরে ব্যাপক সাড়া জাগায় এবং ধর্ষণের প্রতিবাদেও ধর্ষকদের শাস্তি দাবি করে প্রচুর সভা সমাবেশ ও প্রতিবাদ হতে দেখা যায়।


title: ২০১২ দিল্লি গণধর্ষণ

text:
২০১২ সালের ১৬ই ডিসেম্বর রাত্রি ৯:৩০-এ জ্যোতি এবং তার বন্ধু অন্দ্র লাইফ অব পাই সিনেমাটি দেখে বাসে করে বাড়ি ফিরছিলেন। মুনিরকা থেকে ধরকা-গামী বাসটিতে তখন মাত্র ৮ জন যাত্রী ছিল (চালক সহ)।
বাসের একজন সাহায্যকারী বলেছিল যে তারা ধরকা যাচ্ছেন।
কিন্তু অন্দ্রের মনে সন্দেহ জেগে ওঠে যখন বাসটি তার নির্ধারিত রুট ছেড়ে অন্য রুটে ঢুকে পড়ে।


title: ২০১২ দিল্লি গণধর্ষণ

text: তিনি আরও খেয়াল করেন যে বাসের যাত্রীরা তাদের দিকে সরে এসে বসে। যখন তিনি জানতে চান যে বাসটি আসলে কোথায় যাচ্ছে এবং অন্য যাত্রীদের আচরণের প্রতিবাদ জানান তখন তাদেরকে জিজ্ঞাস্য করা হয় যে তারা এতো রাতে কোথায় কি করতে গিয়েছিল। তারপর তাকে লোহার রড দিয়ে পিটিয়ে মারাত্মকভাবে আহত করা হয়।


title: ২০১২ দিল্লি গণধর্ষণ

text: জ্যোতিকে তারপর বাসের এক কোনায় নিয়ে গিয়ে পিটানো হয় এবং তাকে একে একে ড্রাইভার ছাড়া প্রত্যেকে ধর্ষণ করে। এই সময়ে ড্রাইভার গাড়ি চালিয়ে যাচ্ছিলেন। পরবর্তীতে হেল্পার গাড়ি চালান এবং ড্রাইভার ধর্ষণ করেন।


title: ২০১২ দিল্লি গণধর্ষণ

text: দিল্লী পুলিশ আনুমানিক রাত ১১-টার সময় জ্যোতি এবং তার ছেলেবন্ধুকে রাস্তা থেকে অর্ধউলঙ্গ এবং আহত অবস্থায় উদ্ধার করে।


title: ২০১২ দিল্লি গণধর্ষণ

text: সাফদারজাং হাসপাতালে তাদেরকে প্রাথমিক চিকিৎসা দেওয়া হয়। পরবর্তীতে কৃত্রিম ভাবে শ্বাস প্রশ্বাসের ব্যাবস্থা করা হয়।


title: ২০১২ দিল্লি গণধর্ষণ

text: উত্তরপ্রদেশের বালিয়া জেলার একটি ছোট্ট গ্রামে, কৃষক পরিবারের মেয়ে জ্যোতি। তার বাবা তার খরচ মেটাতে সকল ফসলি জমি বিক্রি করে দেন। চূড়ান্ত কাজ করে মেয়ের পড়াশুনোর খরচ মেটান।


title: ২০১২ দিল্লি গণধর্ষণ

text: ভারতীয় আইন অনুযায়ী প্রথমে তার নাম প্রকাশ করা হয়নি। পরবর্তীতে তার নাম প্রকাশ করা হয়(প্রথমে নাম প্রকাশ হয় "দিল্লিমেইল" নামক ট্যাবলয়েড পত্রিকায়।)


title: ২০১২ দিল্লি গণধর্ষণ

text: অন্য ভিক্টিম, অন্দ্র প্রতাপ পেশাগতভাবে একজন সফটওয়্যার ইঞ্জিনিয়ার। তার বাড়িও উত্তরপ্রদেশের গোরখপুরে।


title: ২০১২ দিল্লি গণধর্ষণ

text: প্রাথমিকভাবে, "দিল্লি-মেইলের" বিরুদ্ধে দিল্লি পুলিশ জ্যোতির নাম প্রকাশের জন্য মামলা করে। কিন্তু তার পরিবারের কোন আপত্তি না থাকায় পরবর্তীতে মামলাটি প্রত্যাহার করা হয়।


title: ২০১২ দিল্লি গণধর্ষণ

text: ১৯ ডিসেম্বরের মধ্যে পাঁচবার অস্ত্রোপচার করা হয়। ২১ ডিসেম্বর ভারত সরকার একটি মেডিকেল কমিটির গঠন করে জ্যোতির জন্য সর্বোচ্চ চিকিৎসার ব্যাবস্থা করে।


title: ২০১২ দিল্লি গণধর্ষণ

text: তিনি অভ্যন্তরীণ রক্তক্ষরণ, জ্বর ও বিভিন্ন অঙ্গের ইনফেকশনজনিত সমস্যায় ভুগছিলেন।


title: ২০১২ দিল্লি গণধর্ষণ

text: ২৬শে ডিসেম্বর তাকে সিঙ্গাপুরের মাউন্ট এলিজাবেথ হাসপাতালে পাঠানোর সিদ্ধান্ত নেওয়া হয় এবং ২৭শে ডিসেম্বরে তাকে সিঙ্গাপুরে পাঠানো হয়।


title: ২০১২ দিল্লি গণধর্ষণ

text:
২৯শে ডিসেম্বর সকাল ৪-টে ৪৫ এ তিনি মৃত্যু বরণ করেন।
মৃত্যুর কারণ হিসেবে মস্তিষ্কে রক্তক্ষরণ, নিউমোনিয়া এবং তলপেটে ইনফেকশনকে দায়ী করা হয়।


title: যুদ্ধ বিমান

text: যুদ্ধ বিমান শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়।


title: যুদ্ধ বিমান

text: যুদ্ধক্ষেত্রে মূলত ভূমিতে অবস্থিত বস্তুসমূহের উপর আক্রমন চালানোর জন্য যুদ্ধ বিমান ব্যবহার করা হয়। আমেরিকাতে পারসুইট বলা হত যুদ্ধ বিমান পরিচালনাকারী গোষ্ঠিকে। ব্রিটেনে এসব বিমান বা বিমান পরিচালনাকারী দেরকে রয়াল ফ্লাইং ক্রপস বলা হত।


title: যুদ্ধ বিমান

text: প্রথম বিশ্বযুদ্ধ চলাকালীন সময়ে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘন্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘন্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীতে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিশাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।


title: এলংজানি নদী

text: এলংজানি যমুনার একটি শাখানদী। নদীটি বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক এলংজানি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৭।


title: এলংজানি নদী

text: যমুনার পশ্চিম দিকের প্রবাহটি এলংজানি নামে পরিচিত। এই নদী তাসেরির নিলকুঠির পার্শ্বদেশ স্পর্শ করে কেদারপুর গ্রামের মধ্য দিয়ে তিল্লি গ্রামের কিঞ্চিত পশ্চিমে ধলেশ্বরীর সঙ্গে মিলিত হয়েছে। এই নদী দেউলি গ্রামের কাছ থেকে বের হয়ে মানিকগঞ্জের কাছে ধলেশ্বরীতে পড়েছে। টাঙ্গাইল জেলার সদর উপজেলার ধলেশ্বরী থেকে উৎপন্ন হয়ে দেলদুয়ারের মধ্য দিয়ে প্রবাহিত হয়ে টাঙ্গাইল জেলার মির্জাপুর উপজেলার নাংলী নদীতে পড়েছে। নদীটির দৈর্ঘ্য ৩৫ কিমি। প্রস্থ ৭০ মিটার। গভীরতা ৮.৫ মিটার। নদী অববাহিকার আয়তন ২১৮ বর্গ কিমি।


title: এলংজানি নদী

text: প্রবাহ মৌসুমি ধরণের। মার্চ ও এপ্রিল মাসে পানি প্রবাহ থাকে না। কিন্তু জুলাই-আগস্ট মাসের বর্ষা মৌসুমে পানি প্রবাহ সবচেয়ে বেশি হয়। এ সময় প্রবাহের পরিমাণ ৫৫০ ঘনমিটার/সেকেন্ড। এ নদীতে জোয়ার-ভাটার প্রভাব নেই।


title: সুজালপুর ইউনিয়ন

text:
সুজালপুর ইউনিয়ন বাংলাদেশের দিনাজপুর জেলার অন্তর্গত বীরগঞ্জ উপজেলার একটি ইউনিয়ন।
সুজালপুর ইউনিয়নের উত্তরে নিজপাড়া ইউনিয়ন, পূর্বে বীরগঞ্জ পৌরসভা, দক্ষিণে কাহারোল উপজেলা, পশ্চিমে ভোগনগর ইউনিয়ন অবস্থিত। ইউনিয়ন তথা বীরগঞ্জ উপজেলার একমাত্র ঢেপা নদীটি সুজালপুর ইউনিয়নের মধ্যে দিয়ে বয়ে গেছে।


title: সুজালপুর ইউনিয়ন

text: দিনাজপুর জেলার বীরগঞ্জ উপজেলার ঐতিহ্যবাহী অঞ্চল হলো সুজালপুর ইউনিয়ন। কাল পরিক্রমায় আজ সুজালপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সমুজ্জ্বল হয়ে উঠেছে। সুজালপুর নাম করা হয়েছে অনেক পড়ে বিট্রিশ সময় এর নাম ছিল নুরপুর। উপজেলার গন্যমান্য ব্যক্তিবর্গ সকলেই প্রাই সুজালপুর ইউনিয়ন এর মধ্যে ব্যবসাহ বাণিজ্য থেকে শুরু করে বড় বড় প্রতিষ্ঠান সবগুরোই প্রায় এই সুজালপুর ইউনিয়ন এর মধ্যে কিন্তু কালক্রমে বর্তমানে এই ইউনিয়ন থানার সবচেয়ে ছোট আকার ধারণ করে তার কারণ সুজালপুর মৌজা সম্পুর্ন ভাবে পৌরসভা ঘোষনা হওয়ায়। তার পরও এখনোও ইউনিয়নটি তার আগের নামই ধারণ করে আছেন।


title: সুজালপুর ইউনিয়ন

text:
সুজালপুর ইউনিয়নে সাহিত্য ও সাংস্কৃতির চর্চার দিক দিয়ে আবহমানকাল থেকেই ঐতিহ্যবাহী। এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায় অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। ৫নং সুজাপুর ইউনিয়নে বিভিন্ন সাংস্কৃতিক প্রতিষ্ঠান এবং ঐতিহ্যগত আচার অনুষ্ঠানদৃষ্টে প্রতীয়মান হয় যে, এখানকার মানুষ শিল্প সংস্কৃতির প্রতি অত্যন্ত অনুরাগী । পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বনের সময়, মুসলমানদের ঈদ উৎযাপনের সময় এ উপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এ এলাকার বেশ জনপ্রিয় বাদ্যযন্ত্র। সবচেয়ে বড় বিষয় হলো সাম্প্রদায়িক সম্প্রীতির এক অনন্য দৃষ্টান্ত বহন করে আছেন এই ইউনিয়নটি। সকলে মিলে সকল উৎসব খুব সুন্দর ভাবে পালন করে থাকে। পুজার সময় হিন্দু মুসলমান সাওতাল থেকে শুরু করে খ্রীষ্টান সম্প্রদায়ের লোকজন এক সঙ্গে উৎসব উপভোগ করে এবং পালন করেন। উৎসব গুলোর সময় এক সৌন্দয্য প্রকাশ পায়।
সুজালপুর ইউনিয়ন ১৯টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।
দিনাজপুর জেলা সদর থেকে হাইওয়ে রোড হয়ে ২৮ কি:মি:। রাস্তা ও সড়কের পরিমাণ (কি:মি:) পাকা ২৫কি: কাচা ৭০ কি:মি:।


title: সুজালপুর ইউনিয়ন

text: সুজালপুরের মোট জনসংখ্যা - ২৪৭৬৯ জন


title: সুজালপুর ইউনিয়ন

text:
এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ১৯টি প্রাথমিক বিদ্যালয় আছে।
সুজালপুর ইউনিয়নের অর্থনীতি মূলত কৃষি নির্ভর।
ইউনিয়নের একমাত্র দর্শনীয় স্থান বীরগঞ্জ - খানসামা রোড সংলগ্ন টেপা নদীতে দেওয়া স্লুইচ গেট।


title: সামী আসলাম

text: সামী আসলাম (জন্মঃ ১২ ডিসেম্বর ১৯৯৫) হলেন একজন পাকিস্তানী ক্রিকেটার। তিনি একজন বা-হাতি ব্যাটসম্যান এবং অনিয়মিত ডান হাতি মিডিয়াম পেস বোলার হিসেবে খেলে থাকেন। তিনি ২০১২ সালের অস্ট্রেলিয়ার অনুষ্ঠিতব্য অনূর্ধ্ব-১৯ ক্রিকেট বিশ্বকাপের পাকিস্তান দলের অন্যতম একজন সদস্য ছিলেন।


title: সামী আসলাম

text: ২০১৪ সালের সংযুক্ত আরব আমিরাতে অনুষ্ঠিতব্য অনূর্ধ্ব-১৯ ক্রিকেট বিশ্বকাপে আসলাম অধিনায়কের দায়িত্ব পালন করেন; যেখানে তার অসাধারণ অধিনায়কত্বের সুবাদে পাকিস্তান দল ফাইনাল খেলার সৌভাগ্য অর্জন করে। বর্তমানে ২০১৪ সালের গ্রীষ্মকালীন দলের জন্য নির্বাচিত হন।


title: সামী আসলাম

text: তিনি ২০১৪-১৫ মৌসুমে পাকিস্তান ক্রিকেট দলের বাংলাদেশ সফরে পাকিস্তানের হয়ে একদিনের আন্তর্জাতিক ক্রিকেটে আত্মপ্রকাশ করেন। যেখানে তিনি ৪৫ রান করে নাসির হোসেনের বলে আউট হন।


title: জিওফ পুলার

text: জিওফ্রে পুলার (; জন্ম: ১ আগস্ট, ১৯৩৫ - মৃত্যু: ২৫ ডিসেম্বর, ২০১৪) ল্যাঙ্কাশায়ারের সুইন্টনে জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। দলে তিনি মূলতঃ বামহাতি ব্যাটসম্যান ছিলেন। এছাড়াও লেগ ব্রেক বোলিংয়ে পারদর্শী ছিলেন তিনি। "নডি" ডাকনামে পরিচিত জিওফ পুলার কাউন্টি ক্রিকেটে ল্যাঙ্কাশায়ার ও গ্লুচেস্টারশায়ার দলে প্রতিনিধিত্ব করেন।


title: জিওফ পুলার

text: মাঝারি সারির ব্যাটসম্যান হিসেবে পরিচিতি লাভ করলেও ১৯৫৯ সালে ভারতের বিপক্ষে অনুষ্ঠিত টেস্টে ব্যাটিং উদ্বোধনে নেমে সফলতাও লাভ করেছিলেন। হেডিংলিতে অনুষ্ঠিত টেস্টে ৭৫ এবং ওল্ড ট্রাফোর্ডের টেস্টে প্রথম ল্যাঙ্কাশায়ারিয়ান হিসেবে শতরান পান। এর পরের চার বছর ইংল্যান্ড দলের নিয়মিত সদস্য হিসেবে আন্তর্জাতিক ক্রিকেট অঙ্গনে সরব ছিলেন। এ সময়েই তিনি তার চারটি শতরান তুলেন ৪৩-এর অধিক ব্যাটিং গড়ে।


title: জিওফ পুলার

text: ১৯৫৯-৬০ মৌসুমে ওয়েস্ট ইন্ডিজে ওয়েস হল, গারফিল্ড সোবার্স ও চার্লি গ্রিফিথের বোলিং আক্রমণ মোকাবেলা করে পাঁচ টেস্টেই ভাল খেলেন। এরপর ১৯৬০ সালে নিজ দেশে সফরকারী দক্ষিণ আফ্রিকার বিপক্ষে পুলার বেশ সফলকাম হন। তন্মধ্যে ওভালে নিজস্ব সর্বোচ্চ ১৭৫ তোলেন। এ সময় তিনি প্রথম উইকেট জুটিতে কলিন কাউড্রের সাথে ২৯০ রান করেন। এরপর ১৯৬১-৬২ মৌসুমে ভারত ও পাকিস্তান সফর করেন। পাকিস্তানের বিপক্ষে জোড়া শূন্য লাভ করলেও উভয় দলের বিপক্ষে দলের ব্যাটিং গড়ে শীর্ষে ছিলেন।


title: জিওফ পুলার

text: তবে ১৯৬১ সালে অস্ট্রেলিয়ার বিপক্ষে তিনি তেমন সুবিধা লাভ করতে পারেননি। অ্যালান ডেভিডসনের হাতে পাঁচবার আউট হন। ১৯৬২-৬৩ মৌসুমে অস্ট্রেলিয়া সফরের পর ফুসফুসের প্রদাহজনিত রোগে আক্রান্ত হন। এরফলে ইংল্যান্ড দলে খেলার যোগ্যতা হারান যা পরবর্তীতে তিনি দলে যোগ দিতে পারেননি।


title: জিওফ পুলার

text: ল্যাঙ্কাশায়ার দলে সফলতা না পাওয়ায় ১৯৬৯ সালে গ্লুচেস্টারশায়ার দলে যোগ দেন। প্রথম মৌসুমেই কাউন্টি দলটিতে ব্যাটিং গড়ে শীর্ষে ছিলেন। কিন্তু পরের বছরই মাত্র ছয় খেলায় অংশ নেয়ার পর হাঁটুতে আঘাতপ্রাপ্তির ফলে তাঁকে অবসর নিতে বাধ্য হন।